هەواڵەكانی كوردستان، ئێران و جیهان 2ی خەرمانانی 1394 سازمانی خه‌بات کوردستانی ئێران\nهەواڵەكانی كوردستان، ئێران و جیهان 2ی خەرمانانی 1394\nفەوتانی سەرچاوە سروشتییەکان لەورمێ لەپەرەسەندن دایە\nرەوتی ئاگرکەوتنەوەکان لەلێڕەوارەکانی ناوچەکانی باکووری کوردستان، کێشەی گەورەی بۆ ژینگە ئەو ناوچەیە دروست کردووە. بەپێی هەواڵی هەواڵدەریی کوردپا، لەماوەی ٧ساڵی رابردوودا، رەوتی لەناوچوونی لەوەڕگە و دارستانەکانی کوردستان، لەپارێزگای ئازەربایجانی رۆژئاوا بە بەراورد لەگەڵ ساڵانی رابردوو دووقات بووەتە، کە ئاگر کەوتنەوە بە یەکێک لەهۆکارە سەرەکییەکانی لەناو چوونی لێڕەوارەکان دێتە ئەژمار. سەرپەرەستی ئیدارەی سەرچاوە سروشتییەکانی ئوستانی ئازەربایجانی رۆژئاوا باسی لەوە کردووە، لەئەنجامی کەمتەرخەمیدا ئاگرکەوتنەوەکان دووقات زیادی کردووە، بەچەشنێک کە لەمانگی خاکەلێوە و بانەمەڕدا چەندین حاڵەتی ئاگرکەوتنەوە لەو ناوچانە رووی داوە. هەواڵدەریی مێهر لەزاری رەحمان وەهاب‌زادە باسی لەنەبوونی ئیمکاناتی ئاگرکوژێنەوەی وەک "هێلیکوپتێر" کردووە و بڵاوی کردووەتەوە، ئەمساڵ بە بەراورد لەگەڵ ساڵانی رابردوو حاڵەتەکانی ئاگرکەوتنەوە رووی لەزیادبوون کردووە. رووبەری دارستانەکانی ئەو پارێزگایە زیاتر لە ١٠٠هەزار هێکتار خەملێنراوە.\nگواستنەوەی عەدنان حەسەنپوور لە زیندانی مەریوانەوە بۆ سنە\nعەدنان حەسەنپوور رۆژنامەوانی زیندانیكراوی كورد لەگەڵ دوو زیندانی سیاسیتر، سەر لە بەیانی ئەمرۆ دووشەممە 2ی خەرمانان بە هۆكاری ناروون لە زیندانی مەریوانەوە بۆ زیندانی سنە گوازرانەوە. بە پێی راپۆرتی هەواڵدەرییەكان، عەدنان حەسەنپوور، تەها مۆحەمەدی و فەرهاد شەفێعزادە سێ زیندانی سیاسی راگیراو لە زیندانی مەریوان، كاتژمێر 6ی بەیانی ئەمرۆ دووشەممە 2ی خەرمانان بۆ زیندانی سنە گوازرانەوە. بە پێی ئەم راپۆرتە، هۆكاری گواستنەوەی ئەم سێ زیندانییە سیاسیە تاكوو ئێستا روون نییە. جێگەی باسە كە تەها مۆحەمەدی خەڵكی سنە ماوەی 7 ساڵە لە زیندانە و فەرهاد شەفێعی زیندانی سیاسی كورد ماوەی 7 مانگە كە لە زینداندایە هەروەها عەدنان حەسنپوور خەڵكی مەریوانە و ماوەی 8 ساڵە لە زینداندایە.\nپێداچوونەوە بە خەریتەی نیزامیی ناوچە سنوورییەکانی کوردستاندا دەکرێتەوە\nهێزە چەکدارەکانی رژێمی ئاخوندی ئێران لەژێر ناوی "خەبات بە دژی مادە سڕکەرەکان" لەهەوڵی ئەوەدان کە جارێکی دیکە خەریەتی ناوچە سنوورییەکان سەر لەنوێ دابڕێژنەوە.بەپێی هەواڵی هەواڵدەریی کوردپا، لەشاری پیرانشار و سەردەشت بە دانانی بورجەک و پاسگا، نزیک بە ٢٥ کیلۆمیتر لەو ناوچە سنووریانە وەکوو هێڵ و شوێنی ئەمنیەتی دیاری کراوە. پڕ کردنەوەی ئەو بۆشاییە لەسنوورەکانی کوردستان بەوتەی سەرپەرەستی شۆرای هاودەنگی خەبات بەدژی مادەسڕکەرەکانی ئوستانی ئازەربایجانی رۆژئاوا، بەمەبەستی رێگریی لەبازرگانی بەو مادەیە ئەنجام دراوە. بە پێی ئەم راپۆرتە، سوپای پاسدارانی رژێمی ئاخوندی ئێران لەسەردەشت لەرێگەی کردنەوەی "ئاشپەزخانە و ئازمایشگا" سەرقاڵی بازرگانی کردن بە مادەی شیشەوەن. بە باوەڕی کەسانی شارەزا وتەکانی ناسر ئەسلانی لەسیمیناری پڕکردنەوەی بۆشایی سنوورەکان دەرخەری ئەوەیە کە بە کردەوە رووبەرێکی فراوان لەناوچەکانی پیرانشار و سەردەشت دەکەوێتە چوارچێوەی دەسەڵاتی هێزە چەکدارەکانەوە.\nکرماشان بووه پاڵه‌وانی پێشبڕکێیه‌کانی وشۆی کچانی تازه‌لاوی ئێران\nهه‌ڵبژارده‌ی کچانی تازه‌لاوی کرماشان پله‌ی پاڵه‌وانی پێشبڕکێیه‌کانی ئێرانی وه‌ده‌ست هێناوه. به‌پێی راپۆرتی هەواڵدەرییەكان، سه‌یید ڕامین موئه‌زێنی، سەرۆكی دەستەی وشۆی كرماشان رایگەیاند،له به‌ڕێوه‌چوونی پێشبڕکێیه‌کانی وشۆی نه‌ته‌وه‌یی کچان له ڕێنجی ته‌مه‌نی تازه‌لاوان وه‌رزشوانانی کرماشان به سه‌رکه‌وتن له‌م پێشبڕکێیانه پله‌ی پاڵه‌وانی ئه‌م پێشبڕکێیانه‌یان بۆ خۆیان مسۆگه‌ر کردووه.ناوبراو زیادیشی کرد: کچانی تازه‌لاوی کرماشانی له‌م پێشبڕکێیانه‌دا به وه‌ده‌ستهێنانی دوو میدالیای زێڕ و زیو توانیان پله‌ی یه‌که‌م مسۆگه‌ر بکه‌ن. پێشبڕکێیه‌کانی پاڵه‌وانی وشۆی کچانی تازه‌لاوی ئێران به به‌شداریی 220 وه‌رزشوان له 24 پارێزگای ئێران ڕۆژی ڕابردوو له شاری دامغان کۆتایی پێهات.\nگواستنەوەی زیندانیێكی سیاسی كورد بۆ زیندانی ئەوین\nزیندانیێكی سیاسی كورد لە زیندانی مینابەوە بۆ زیندانی ئەوینی تاران گوازرایەوە. بە پێی راپۆرتی هەواڵدەرییەكان، ئەفشین سۆهرابزادە، زیندانی سیاسی كورد سەر لە بەیانی ئەمرۆ دووشەممە لە زیندانی مینابەوە بۆ زیندانی ئەوینی تاران گوازرایەوە. بە پێی ئەم راپۆرتە، گواستنەوەی ئەم زیندانییە سیاسیە كوردەی گیرۆدە بە سەرەتان، لە كالتێكدایە كە ناوبراوو چوارمانگ پێش ئێستا داوای لە بەرپرسانی قەزایی كردبوو كە بیگوازنەوە بۆ زیندانێكیتر كە ئیمكاناتی پزشكی زیاتری تێدا بێت. جێگەی باسە كە دەوترێت كە بارودۆخی جەستەیی ناوبراوو زۆر خراپە بە شێوەێكە فشاری خوێنی بۆ 7 لەسەر 8 دابەزیوە.\nزیاتر لە 400 کەس بەهۆی خۆپێشاندانەکانی لوبنان برینداربوونە\nلەئەنجامی خۆپێشاندانی خەڵکی لە دژی گەندەڵی و کۆکردنەوەی زبڵ لەنزیک باڵەخانەی پەرلەمان و سەرۆکایەتی حکومەتی لوبنان، توندوتیژی لەنێوان خۆپیشاندەران و هێزە ئەمنییەکان دروستبوو و، لەئەنجامدا زیاتر لە 400 کەس برینداربوون. بە پێی راپۆرتی هەواڵدەرییەكان، ژمارەی برینداران بۆ زیاتر لە 400 کەس بەرزبووەتەوە، ئەمەش لە کاتێکدایە کە گرژییە تایفییەکان لە لوبنان روویان لە زیادبوونە".هەڵمەتی "بۆنتان هات" کە سەرپەرشتی خۆپێشاندانەکانی دەکرد، ئێوارەی رۆژی یەکشەممە پێش دروستبوونی گرژییەکان رایگەیاند " خۆپێشاندانەکان نەوەستاون و ناشوەستن"، بەڵام لە رۆژی دووشەممەدا دوادەخرێن بۆ کاتێکێکی دیکە بۆ ئەوەی " دووبارە گوێ لە ویستەکان و داواکارییەکانی خەڵکی بگرینەوە". ماوەیەکە کۆبوونەوەی زبڵ و خاشاک لە کۆڵانەکانی بەیروت و شارەکانی دیکەی لوبنان کێشەی زۆریان بۆ خەڵکی دروستکردووە، ئەمەش لەکاتێکدا کە رەوشی سیاسی وڵاتەکە خراپە و لایەنەکان نەیانتوانییوە لەسەر پۆستی سەرۆکی ئەو وڵاتە رێکبکەون و ئێستا ئەو پۆستە چۆڵە ، پەرلەمانیش ماوەی کارکردنی خۆی درێژکردووەتەوە و، کاری حکومەتیش بەهۆی دابەشبوونە سیاسییەکان پەکی کەوتووە.\nبۆ یەکەمجار لە مێژووی سعودیەدا ئافرەتان دەتوانن دەنگ بدەن\nبۆ یەکەمجار لە مێژووی شانشینی عەرەبی سعودیەدا، ئافرەتانی ئەو وڵاتە مافی دەنگدان و خۆکاندیدکردنیان لە هەڵبژاردنەکانی ئەمساڵدا پێبەخشرا. بە پێی ئەم راپۆرتە، ئافرەتانی عەرەبستانی دەتوانن وەک دەنگدەر ناویان تۆماربکەن و لە هەڵبژاردنەکەی مانگی 11ی ئەمساڵیشدا خۆیان کاندیدبکەن. رۆژی شەممە 31ی گەلاوێژی 1394، وەک دەنگدەر دەستکرا بە تۆمارکردنی ناوی ئافرەتانی ئەو وڵاتە لە بنکەکانی دەنگداندا، بڕیارە 8ی خەرمانانیش ناوی پاڵێوراوان بۆ هەڵبژاردنەکەی ئەمسال تۆماربکرێت. تۆمارکردنی ناوی ئافرەتان وەک دەنگدەر و پاڵێوراو، یەکەم هەوڵی کرداریی عەرەبستانە بۆ بەشداریکردنی ئافرەت لە پۆست و پلە سیاسییەکانی وڵاتدا.


پاپا فرانسيس چاوی بە سیستانی دەكەوێت - تۆڕی میدیایی خەڵک\nئاذانسى (فرانس ثريَس) بلآويكردةوة، ثاثا فرانسيس لة سةردانةكةيدا بؤ عيراق لة مانطى ئادارى داهاتوو، ضاو بة سيستانى دةكةويَت.\nئةمرِؤ ثيَنج شةممة، ئاذانسى (فرانس ثريَس) لة زارى كاردينالَى ظاتيكانةوة بلآويكردةوة”ثاثا فرانسيس لةسةردانةكةيدا بؤ عيراق، ضاوى بة ئايوتولَلآ عةلى سيستانى مةرجةعى بالآى شيعةكان دةكةويَت”.\nوابرِيارة ثاثاى ظاتيكان لة مانطى ئادارى داهاتوودا بةسةردانيَكى فةرمى بيَتة عيراق و شارةكانى بةغدا و نةينةوا و ذمارةيةك شويَنى ثيرؤز لة ولآتدا بةسةربكاتةوة.\nدويَنى ضوار شةممة، رِؤذنامةى (رِؤما رِيثؤرترز)ى ئيتالَى لةبارةى سةردانة ضاوةرِوانكراوةكةى ثاثا فرانسيس بؤ عيراق و ئامانجى سةردانةكة و ثةيامى بؤ مةسيحييةكانى عيراق، رِاثؤرتيَكى بلآوكردةوة، يةكيَك لة قةشةكانى عيراقيش لةو بارةيةوة رِايطةياند”سةردانةكة وةلآمدانةوةية بؤ هةموو ئةوانةى لةوبرِوايةدان، ئةم خاكة بىَ بةها بووة”.\nئەنجومەنی ئاسایش لەبارەی عیراقەوە چەند بڕیارێكی دەركرد\nخەڵك ئەنجومەنی ئاسایشی نێودەوڵەتی، چاودێری ھەڵبژاردنی پێشوەختەی عیراق دەكات و ماوەی كاركردنی نێردەی نەتەوە یەكگرتووەكانیش لە عیراق، درێژدەكاتەوە.…\n22 مارس 2021 1.20 pm\nخەڵك- هێزە عێراقییەكان سەرقاڵی ئەنجامدانی ئۆپەراسیۆنێكی گەورەن بۆ دوورخستنەوەی مەترسیەكانی چەكداران داعش، ئەویش…


ناوه‌ندی ئه‌ڵمانیای یه‌كێتی له‌ڕێگه‌ی سكایپه‌وه كۆده‌بێته‌وه\nدوای ئه‌وه‌ی كۆنگره‌ی چواری یه‌كێتیی نیشتمانیی كوردستان به‌سه‌ركه‌وتوویی و یه‌كگرتوویی كۆتایی پێهات ناوه‌ندی ده‌ره‌وه‌ش بووه به‌شێك له‌و گۆڕانكاریانه‌و كارو چالاكیه‌كانی خۆی به‌هۆی كۆرۆناوه له‌ڕێگه‌ی سكایپه‌وه درێژه‌پێدا هه‌ر له‌و چواڕجێوه‌یه‌دا سه‌عدی ئه‌حمه‌د پیره وه‌ك به‌رپرسی نوێی ناوه‌نده‌كه ده‌ستبه‌كاربوو.\nله‌ماوه‌ی ڕابردوودا چه‌ندین كۆبونه‌وه‌ی له‌گه‌ڵ ڕێكخستنه‌كانی ده‌ره‌وه‌دا ڕێكخست و له‌ده‌ستپێكی ئه‌و گۆڕانكاریانه‌دا كۆمیته‌كانی ده‌ره‌وه‌ی یه‌كێتی گۆڕدرا بۆ ناوه‌ندو كۆبونه‌وه‌كان له‌سه‌ر ئاستی ده‌ره‌وه شۆڕبونه‌وه بۆ ناوه‌ندی وڵاتان وئه‌وه‌ی له‌و كۆبونه‌وانه‌وه زانراوه به‌رپرسی ناوه‌ندی ده‌ره‌وه به‌ناوه‌ندی وڵاتانی تری وتووه له‌به‌ر ئه‌وه‌ی كۆرۆنا جارێ ڕێگه به‌كۆڕو كۆبونه‌وه‌ی فروان نادات ناوه‌نده‌كانی ده‌ره‌وه كاره‌كانی خۆیان وه‌ك جاران به‌ڕێوه‌ده‌بن و له‌رێگه‌ی سكایپه‌وه درێژه به‌كۆبونه‌وه‌كان ئه‌ده‌ن.\nله‌و چورچێوه‌یه‌دا ناوه‌ندی ئه‌ڵمانیای یه‌كێتیی نیشتمانیی كورستان ئێواره‌ی ١٦ی ئایاری ٢٠٢٠ له‌به‌ر ڕۆشنایی بڕیارو ڕاسپارده‌و ڕێنماییه‌كانی ناوه‌ندی ده‌ره‌دا له‌ڕێگه‌ی سكایپه‌وه كۆبونه‌وه‌یه‌كی به ڕێكخستنه‌كانی هه‌رێمی باشووری ئه‌ڵمانیا كرد.\nكۆبونه‌وه‌كه به‌ساتێك وه‌ستان بۆگیانی پاكی شه‌هیدان ده‌ستیپێكردوپاشان كاروانی موهه‌ندیس به‌رپرسی ناوه‌ندی ئه‌ڵمانیای یه‌كێتیی نیشتمانیی كوردستان له‌میانه‌ی وته‌یه‌كدا تیشكی خسته‌سه‌ر گۆڕانكاریه‌كانی دوای كۆنگره‌و داڕشتنه‌وه‌ی كاروچالاكیه‌كان و یه‌كگرتنه‌وه‌ی هه‌موو ئۆرگانه‌كان له‌ژێر چه‌تری یه‌كێتیدا له‌ئه‌ڵمانیاو هه‌نگاونان بۆ نوێبوونه‌وه‌و هه‌ڵبژاردنه‌كانی داهاتوو.\nبه‌رپرسی ناوه‌ند باسی له هه‌لوێستی پۆلاینی سه‌ركردایه‌تی نوێی یه‌كێتی كردوو داڕشتنه‌وه‌ی سیاسه‌تی نوێی یه‌كێتی به‌مژده‌به‌خشی هه‌ستانه‌وه‌و گه‌ڕانه‌وه بۆ ناو دڵی جه‌ماوه‌ر پێناسه‌كردو باسی له گۆڕانكاریه‌كان كردوو هه‌ڵوێسته‌كانی یه‌كێتی نوێی له‌سه‌ر ئاستی كوردستان و عێراق و ناوچه‌كه ڕونكرده‌وه.\nله‌كۆبونه‌وه‌كه‌دا هه‌ریه‌ك له‌هه‌ڤاڵان سدیق كرژه‌یی و سه‌روه‌ر ئیسماعیل و كوێستان نه‌جم كارگێڕانی ناوه‌ندی ئه‌ڵمانیا بیرو بۆچونی خۆیان ده‌ربڕی و قسه‌یان له‌سه‌ر نه‌خشه‌ڕێگای ئاینده‌ی كاروچالاكیه‌كانی ناوه‌ندی ئه‌ڵمانیاكرد..دواتر هه‌ڤاڵان به‌رپرس و كارگێڕانی ڕێكخستنه‌كانی هه‌رێمی باشوری ئه‌ڵمانیا له‌و كۆبونه‌وه‌یه‌دا ڕاو سه‌رنجی خۆیان خسته‌به‌رچاوو به‌پرسیارو وه‌لام كۆبونه‌وه‌یه‌كان ده‌وڵه‌مه‌ندكرد.\nPUKmedia ڕاگه‌یاندنی ناوه‌ندی ئه‌ڵمانیای یه‌كێتی نیشتمانی كوردستان


سێ مه‌رجی کوردی سووریا بۆ به‌شداریی له شه‌ڕی ڕه‌قه\nتەڤگەری جڤاكی دیموكراتی کوردستانی سووریا بۆ بەشداریكردن لە رزگاركردنی ڕەقە سێ مەرج دەخاتەبەردەم هاوپەیمانی نێودەوڵەتی.\nبه ڕاپۆرتی ئاژانسی هه‌واڵی مێهر، حەنیفە حسێن ئەندامی دەستەی بەڕێوەبەری تەڤدەم لە چاوپێكەوتنێكدا لەگەڵ كەناڵی روناهی(نزیك لە پەیەدە) ئامادەیی تەڤدەمی پیشاندا بۆ بەشداری كردن لە شەڕی رزگاركردنی شاری رەقە لە دەستی داعش.\nتەڤدەم بۆ بەشداریكردنی لەشەڕی رزگاركردنی رەقە سێ مەرج دەخاتە بەردەم هاوپەیمانی نێودەوڵەتی بە سەرۆكایەتی ئەمریكا لە شەڕی دژی داعش كە یەكەمیان قبوڵكردنی فیدراڵی كوردستانی سووریایه.\nتەڤدەم وەكوو رێكخراوێكی گه‌وره‌یه هەریەكە لە پارتی یەكێتی دیموكرات(پەیەدە) و یەپەگە و یەپەژە و رێكخراوی ژنان و رێكخراوەكانی كۆمەڵگەی مەدەنی نزیك لە پەیەدە لە خۆدەگرێت و ساڵی ۲۰۱۱ له قامیشڵۆ دامه‌زرا.\nله‌مباره‌وه خه‌ندان نووسی: ئه‌و سه‌رکرده‌یه‌ی کوردی سووریا وتوویه‌تی " مەرجمان هەیە و یەكەمیان دەبێت هێزەكانی هاوپەیمانی نێودەوڵەتی بە سەرۆكایەتی واشنتۆن پڕۆژەی فیدراڵی كە لەلایەن بەڕێوەبەری خۆسەری دیموكراتیك راگەیەنراوە قبووڵ بكات و ئێمە وەكوو ئیرادەی سیاسی بناسێت. "\nئه‌وه‌شی وتووه که "یەپەگە لەپێناو سەرخستنی پڕۆژەی سیاسی خۆی شەڕ دەكات و بەرنامە و پلان و پڕۆژەی هەیە و خەڵكی ئەوان لەپێناو ئەو ئامانجانە منداڵەكانیان دەنێرنە شەڕ."\nحەنیفە حسێن وتیشی:"مەرجی دووەممان بەشداربوونی ئێمەیە بە وەفدێك لە گفتوگۆكانی ژنێڤ و مەرجی سێیەمیش پڕچەككردنی یەپەگەو یەپەژەیە".


سەرمایەی مامۆستا فەتحوڵڵا گولەن و ساڵانی ژیانی لە کرکلارەلی – بزاڤی خزمەت\nمامۆستا م.فەتحوڵڵا گولەن چیدی نەیدەتوانی لە ئەدیرنە بەردەوام بێت، کە بە تەواوی تەنگیان بە کارە خزمەتیەکانی هەڵچنیبوو. لە پاڵ ئەوەی کەسانێک دوژمنایەتی ئەوەیان دەکرد، کە بە خۆشەویستیەوە باوەشی بۆ خەڵکی ئەو شارە بگرێتەوە، لە هەمان کاتدا بێ وەفایی، حەسودیی، کینە و نەفرەتی هەندێک لە دۆستانی، ژیانیان بە تەواوی لێ تاڵ کردبوو. کاتێک مۆڵەتی وتاربێژیان لە مامۆستا سەندەوە، کە هەمیشە بە “خۆشەویستە بچوکەکەم” ناوی دەبرد، جگە لە بەجێهێشتنی ئەدیرنە، چارەیەکی تری لەبەردەمدا نەمابوو.\nپاشان لە بەرواری ٢٣ ی تەموزی ١٩٦٥، بڕیاری دەستبەکاربونی لە کرکلارەلی بۆ دەرچوو. مامۆستاش لە مانگی ئابی هەمان ساڵدا، شاری ئەدیرنە بەجێهێشت و بەرەو کرکلارەلی بەڕێکەوت. هەروەها مامۆستا یەشار توناگوڕیش لە ئیزمیرەوە بەرەو ئەنقەرە بەڕێکەوت و، وەک یاریدەدەری سەرۆکی کاروباری ئاینی ئەو کاتەی تورکیا، دەست بەکار بوو.\nمامۆستا هەتا بەرواری ١١ ی ئازاری ١٩٦٦ کە بڕیاری دەستبەکاربوونی لە شاری ئیزمیر بۆ دەرچوو، نزیکەی ٨ مانگ لە کرکلارەلی، وەک وتاربێژێک بەردەوامی بە کارەکانی خۆیدا.\nمامۆستا بەم شێوەی باسی ڕۆژانی ژیانی لە کرکلارەلی دەکات:\n” لە کرکلارەلی هەموو ڕۆژانێکی هەینی وتارم دەدا. لە ڕۆژانی ڕەمەزانیشدا هەموو ڕۆژێک وتارم دەدا. کاتێک ڕۆشتم جگە لە یەک دوو کەس، هیچ کەسێکی ترم نەدەناسی. بەڵام لەو ماوەیەی لەوێدا مامەوە، دۆستانێکی زۆرم بۆ پەیا بوون.\nلە ئەدیرنە دوو ماڵ پێکەوە نران، کە هاوڕێ خوێندکارەکانمانی تێدا دەمانەوە. منیش لەوێ خانوویەکم بە کرێ گرت و تەنیا دوو ژووری تێدا بوو. دوو کومبارم بە قەرز کڕی و لە ماڵەکەدا دامخستن. تەوواوی کەلوپەلی ماڵەکەم بریتی بوو لەو دوو کومبارە. لەو کاتەدا هەم کرێی خانووەکەی ئەدیرنەم دەدا، هەم کرێی خانوەکەی کرکلارەلیشم دەدا.\nهەر جارە و بە بیانوویەک دەڕۆشتمەوە ئیدیرنە و دەهاتمەوە.\nموفتی موستەفا ئەفەندیش، دوای ئەوەی کودەتا ڕوویدا، ڕیش و سمێڵی تاشی و شەپقەیەکیشی لەسەر کردبوو. هەتا ڕادەیەکی زۆر، خۆی وەک کەسێکی لایەنگری کودەتاچیەکان پشان دەدا. من زۆر ڕێزم لێدەگرت، ئەویش بەو هۆیەوە، سەبارەت بە هاتوچۆکانم بۆ ئیدیرنە، قسەیەکی نەدەکرد. هەتا ماوەی ساڵێک بەم شێوەی بەردەوام بووم، پاشان مۆڵەتی یاسایم وەرگرت”.\nلە یەکێک لە ڕۆژەکانی هەینی کە وتارم دەدا، ژاوەژاوی منداڵان لە دەرەوە، هەتا ناو مزگەوتەکە دەهات. ئیدی لەو کاتەدا هەرچیەکم وتبێت، بە ژاوەژاوی منداڵەکانەوە بەستیانەوە و سکاڵایان لە دژم جوڵاند. لە ڕاستیدا دادگاییەکی تریشم بەردەوامی هەبوو، ئینجا ئەم لێپرسینەوەیەشیان بۆ ساز کردم. بە گوێرەی یاسای فەرمانبەرێتی، ئەنجومەنێکیان بۆ لێپرسینەوە لە قسەکانم پێکهێنا.\nئەنجومەنەکە دەبوو لەوە بکۆڵنەوە، کە ئاخۆ قسەکانی من، ڕەهەندی تاوانی تێدایە یاخود نا. لەبەر ئەوەی پارێزگاری شارەکە و بەڕێوەبەری هێزە ئەمنیەکان کەسانێکی نەرم و نیان بوون، ئەم لێپرسینەوەیەم بە ئاسانی بەسەردا تێپەڕی. وتەیان لێوەرگرتم و بڕیاری بەدوانەچوونی دۆسیەکەیان دەرکرد.\nڕۆژنامەی ئەتایۆڵو، لەو کاتەدا ڕۆژنامەیەکی خۆماڵی بوو. هەر هەلێکیان بۆ بڕەخسایە، لە دژی من وتارێکیان دەنوسی. لەو کاتەدا منیش پاڵتۆیەکی ڕەشم هەبوو، کە هەمیشە لەبەرم دەکرد. تەنانەت بە شێوەیەکی زۆر بێ ئابڕوانە ئەم پاڵتۆیەیان کرد بە بابەتی نوسینەکانیان و دەیانوت” شەوان لە ترساندا ناوێرین بچینە دەرەوە”.\nلەو سەردەمەدا هەموو چالاکیەکی دینی بە چالاکی کۆنەپەرستانە لە قەڵەم دەدرا. بە تایبەت ڕۆژنامەی ئەتایۆڵو، هەموو قسەیەکی مامۆستای بە “دژایەتی شۆڕش” لە قەڵەم دەدا. بەم شێوەیە هەموو کاتێک لە دژی مامۆستا دۆسیەی لێکۆڵینەوە دەجوڵێندرا و پاشان بڕیاری بە دوانەچوونی دۆسیەکە دەردەکرا.\nلەگەڵ نەجیب فازڵ کساکیورەکدا…\nنەجیب فازڵ کساکیورەک کە یەکێک دەبێت لە سیمبوڵەکانی ئەو سەردەمە، لە بەرواری ٢٩ ی تشرینی دووهەمی ١٩٦٥، بە مەبەستی بەشداری لە کۆنفرانسێک کەوا خودی مامۆستا خەریکی سازکردنی بوو، سەردانی کرکلارەلی دەکات.\nکسا کیورەک وەک یەکێک لە بەشداربووانی کۆنفڕانسەکە، وتارێک لە ژێر ناوی ” حاڵمان، ڕێگەمان، چارەمان” بڵاو دەکاتەوە.\nیەکێکی تر لە سەر وتارەکانی ئەو کۆنفرانسە بریتی دەبێت لە “تورکیا لەبەرچی دواکەوتووە” دەبێت.\nمامۆستا بەم شێوەیە باسی کۆنفڕانسەکەی کرکلارەلی دەکات:\nلەو کاتەدا کەسایەتیەکی وەک نەجیب فازڵ کساکیورەکیشمان بانگهێشتی کۆنفڕانسەکە کرد. بە تایبەتی خۆم زۆر خەریکی ڕێکخستنی کۆنفڕانسەکە بووم. ئەو شەوە بە تایبەتی، لە ماڵی یەکێک لە هاوڕێکانمان، میوانداریمان لە نەجیب فازڵی ڕەحمەتی کرد. تەنانەت ئەوەم هەرگیز لەبیر ناچێت، کە ڕەحمەتی لەو ڕۆژەدا کەمێک دڵتەنگ بوو. وەک ڕۆژەکانی تری ژیانی، بە جۆش و خرۆشەوە نەمانبینی. یەکێک لە بەشداربووان بە نەجیب فازڵی وت” مامۆستا ئەمشەو کەمێک پاسیڤ بوویت”. ئەویش لە وەڵامدا ئاماژەی بە بەشداربووانی سەر خوانەکە کرد و وتی” نەخێر ئەمانە پاسیڤ بوون”.\nپاش ئەوەی بە شێوەیەکی تایبەت لەگەڵ نەجیب فازڵ دەستمان بە قسەکردن کرد، زیاد لە حەددی خۆم، بایەخی بە قسەکانی من دەدا. تەنانەت بۆ ماوەی ٣ ڕۆژ لەسەر یەک، لە ڕۆژنامەی ڕۆژهەڵاتی گەورە، وتاری دەنوسی و پەسنی پەیامەکانی نوری دەکرد.\nمن بۆ ئەوەی بەشێک لە کولیاتی پەیامەکانی نوری بە دیاری پێبدەم، سەردانی ئیستەنبوڵم کرد، بەڵام لەبەر ئەوەی ئابرا زوبەیر بە باشی نەدەزانی، بێ ئەوەی دیاریەکەی پێبدەم، بڕیاری گەڕانەوەم دا.\nڕۆژنامەی ئەتایوڵ، لە دژی نەجیب فازڵیش وتارێکی بڵاو کردەوە. ئێمەش وتارەکەمان بۆ نەجیب فازل نارد. لەو کاتەدا کاریکاتێرێک لە ڕۆژنامەی ڕۆژهەڵاتی گەورە بڵاوکرایەوە. وێنەی سەگێکی گەورە و کۆمەڵێک توتکەی تێدابوو. لە ژێریشیدا نوسرابوو:\n“ئێمە خەریکی سەگە گەورەکانین، ئەم توتکە بچوکانە لە کوێوە پەیدا بوون؟”، بەم شێوەی وەڵامێکی پڕاوپڕی خۆیان دایەوە، کە هەموو لایەکمانی لەو کاتەدا خۆشحاڵ کرد. بەم شێوەیە هەندێک چالاکی سیستەماتیکیمان لە کرکلارەلی هەبوو. هەروەها هەموو شەوێک لەو هێلانە بولبولەی بە کرێم گرتبوو، وتارم پێشکەش دەکرد. لە هەموو جەماعەتەکانەوە، کەسانێکی زۆر، سەردانی ئەو ماڵەیان دەکرد. لە نێوانماندا تێکەڵی و ناسیاویەکی زۆر دروست بوو بوو. هیچ کاتێکیش دۆستایەتی مامۆستا عەبدولحەمید لە یاد ناکەم.\nمامۆستا عەبدولحەمید ئۆروچ بەم شێوەی باسی ئەو ڕۆژانە دەکات:\nمامۆستا تازە لە ئەدیرنەوە هاتبوو، سەردانی دوکانەکەی منی کرد، کە خەریکی کتێب فرۆشتن بووم. لە دوای نوێژی نیوەڕۆ، نزیکی بانگی عەسر بوو، پێکەوە چا و قاوەمان خواردەوە. هەروەها حوسەین ئاککایناکیش ئامادە بوو، کە ناسیاوی خۆمان و خاوەنی هۆتێلێک بوو. خاوەنی هۆتێلی ئیستەنبول بوو. پێم وت لە ئەدیرنەوە مامۆستا هاتووە، هەتا ژوورێکی بۆ ئامادە بکات.\nمامۆستاش هەتا ماوەی ٢٠ ڕۆژ لە هۆتێلی ئیستەنبول مایەوە.\nپاشان مامۆستا بۆ ماوەی دوو مانگ، لەو خانووە بچوکەدا مایەوە، کە لەلایەن دەستەی سەرپەرشتیاری وەقفی مزگەوتەکەیەوە، لە حەوشەی مزگەوتدا دروست کرابوو. پاش ئەوەی مامۆستا ئەوەی بیستەوە کە هەندێک لە ئەندامانی وەقفەکە وتوویانە” کێ بە مامۆستای وتووە ئەم شوێنە بکات بە ماڵی خۆی”، یەکسەر خانوی مزگەوتەکەی بەجێهێشت.\nمامۆستا خانویەکی دوو ژووری ٧٠ هەتا ٨٠ مەتری لە گەڕەکی پاشا چەشمە بە کرێ گرتبوو، کە هەمیشە بە هێلانەی بولبول ناوی دەبرد. مامۆستا هەتا ڕۆشتەوە بۆ ئیزمیر، هەر لەو خانوویەدا مایەوە.\nمامۆستا لە مزگەوتی خزربەی، وتارەکانی ڕۆژی هەینی، جەژنەکان، هەروەها وتارەکانی پێش نوێژی تەراویحی شەوانی ڕەمەزانی پێشکەش دەکرد. وتارەکانی مامۆستا لە بەرواری ٢٤ ی کانونی یەکەمی ڕەمەزانی ساڵی ١٩٦٥ دەستی پێکرد و لە ٢٢ کانونی دووهەمی ١٩٦٦ کۆتایی پێهات.\nلەگەڵ مامۆستادا دەچووین بۆ چایخانە و قاوەخانەکان، پاش ئەوەی مۆڵەتمان لە خاوەنی چایخانەکە وەردەگرت، داوامان لە خەڵکەکە دەکرد کە بۆ ماوەی ١٠ خولەکێک گوێمان لێبگرن. هەروەها دەچووینە ناو کاسپکارانی ناو بازاڕەوە و لەگەڵ ئەوانیشدا قسەمان دەکرد. بەڵام ئەو کارە وەک ئێستا نەبوو، هەمیشە پۆلیسێک یان دووان بە دوامانەوە بوون. هەربۆیە ئێمەش لەگەڵ ژمارەیەکی دیاریکراو لە کاسپکاران قسەمان دەکرد.\nپۆلیسەکە چەشنی ئەوەی پاسەوانی ئێمە بێت، هێندە لێمان نزیک دەبوویەوە، کە گوێی لە تەواوی قسە و باسەکانی نێوانمان بوو. ئێمە بە بەردەوامی لە نێو شارەکەدا دەسوڕاینەوە، ئەوانیش نزیکەی ٢٠ هەتا ٣٠ مەترێک لە دوامانەوە دەڕۆشتن. هەتا دەهاتینە ماڵەوە بە دوامانەوە بوون، کە دەگەشتینە ماڵەوە، بەجێیان دەهێشتین.\nهەربۆیە من سەبارەت بە مامۆستا و شوێنکەوتوانی پەیامەکانی نور بانگەشەیەکم هەیە، کە هەمیشە ئاماژەی پێدەدەم:\nشوێنکەوتوانی پەیامەکانی نور، ڕاستگۆترین ڕۆڵەکانی ئەم نیشتیمانەن کە بە هەموو تاقیکردنەوەیەکی سەختدا تێپەڕیون و بچوکترین هەڵەیان ئەنجام نەداوە.\nچونکە هەموو چرکەیەکی ژیانیان لە ژێر چاودێریدا بوون و چرکە بە چرکە تۆمار کراوە، دەوڵەت ئاگای لە بچوکترین وردەکاری ژیانی هەموویان بووە. لێرەدا پێویستە ئەوە بپرسین کە ئاخۆ ژیانی چەند کەس لەوانەی بە شوێنی مامۆستاوە بوون، بەم شێوەیە خراوەتە ژێر لێکۆڵینەوە و تاقیکردنەوەی سەختەوە.\nدەچووین بۆ ماڵان و قسەمان دەکرد، هەروەها سەردانی گوندەکانیشمان دەکرد و لەوێش وتارمان دەدا. بۆ ئەوەی خوێندکارگەلێک بۆ خوێندنی زانستە ئیسلامیەکان بدۆزینەوە، بەردەوام سەردانی گوندەکانمان دەکرد. مامۆستا بۆ ماوەیەکی کەمی وەک هەشت مانگ، لە کرکلارەلی مایەوە. وتارەکانی زۆر بەهێز بوون، هێندەی ئەوەی کە تێڕوانینی زۆر کەس بگۆڕن، کاریگەریان لەسەر خەڵک دادەنا.\nمامۆستا ئەو ٨ مانگەی لە کرکلارەلی بردیە سەر، بە شێوەیەکی گەرموگوڕ چالاکی هەبوو. سەرەڕای ئەوەی پۆلیس هەمیشە لە بەردەم ماڵەکەی گەڕەکەی پاشا چەشمە دەوەستان، کە خۆی بە هێلانەی بولبول ناوی دەبرد، بەڵام ئەو هەر بەردەوامی بە وتارەکانی خۆی دەدا.\nهەندێک لەوانەی لەسەری کۆڵانەکەدا چاویان بە پۆلیسەکان دەکەوت، لە ترساندا دەگەڕانەوە و، هەندێکیشیان هەموو شتێکیان لەبەرچاو دەگرت و دەهاتنە ژوورەوە.\nپاش ئەوەی بۆ ماوەی ٨ مانگ لە کرکلارەلی مایەوە، مامۆستا لە ئەنقەرەوە نوسراوێکی فەرمی بەدەست گەشت.\nلەو کاتەدا داوایان لە هەموو تاربێژەکان کرد کە وتارێکی تێروتەسەل ئامادە بکەن و بینێرنەوە بۆ ئەنقەرە. دەبوو وتارەکانیان لە ١٥ هەتا ٢٠ لاپەڕەدا جێ بکەنەوە و مامۆستاش لەو کاتەدا، سەبارەت بە مرۆڤ، وتارێکی ئامادە کردبوو.\nهێشتا ئەوەم بیرماوە کە چەند بەرگێکی پەیامەکانی نورم لەلا بوو، مامۆستاش وتەی ٢٣ هەمینی لێ وەرگرتم و پاش ئەوەی خەتی بە ژێر دێرە گرنگەکانی پەیامەکاندا هێنا، بەو شێوەیە وتارەکەی ئامادە کرد. واتە وتەی ٢٣ هەمینی کردە بناغەی وتارەکەی.\nکاتێک وتارەکەی ناردە سەرۆکایەتی کاروباری ئاینی، وتارەکەی قبوڵکرا و لە هەمان کاتدا بەو هۆیەوە، شوێنێکی نوێ بۆ دەستبەکاربوونی دیاری کرا.\nمامۆستا بەم هۆیەوە لەلایەن مامۆستا یەشار تونا گۆرەوە، لە شاری ئیزمیر، وەک وتاربێژ دامەزرێندرا.\nئەگەر فەرمانبەری دەوڵەت بیت، هەر ئەرکێکت پێ بسپێرن بە گوێرەی ئەوەی فەرمانت پێکراوە ئەنجامی دەدەیت. بەڵام فەرمانبەرێتی مامۆستا وەک کەسێکی وتاربێژ جیاواز بوو.\nفەرمانبەرێتی مامۆستا تەنیا سیفاتی فەرمی ئەو بوو. یاخود بە دەستیەوە وەک کلیلێک وەهابوو، هەتا بە کاری ڕاستەقینەی خۆی هەستێت. مامۆستا جگە لە یەک دوو کاتژمێری خەو، ڕۆژانە ٢٤ کاتژمێر خەریکی خزمەتکردن بوو. خودا دەزانێت، لەوە دەچێت لە کاتی خەوەکەشیدا بیری لەو خزمەتانە کردبێتەوە، کە دەبێت لەو ڕۆژەدا ئەنجامی بدات. ئەو لە کاتی خەوتنیشدا هەر وتاربێژی خۆی دەکرد.\nهەربۆیە گونجاو نیە کەوا مامۆستا وەک وتاربێژێکی ئاسایی مزگەوتەکان ببینین.\nماوەی ٢٤ کاتژمێر بیری دەکردەوە، پڕۆژەی دادەنا، شیکاری و هەڵسەنگاندی بۆ ڕووداوەکان دەکرد. کەسێکی دابڕاو لە دونیا نەبوو، ئاگای لە هەموو ڕووداوەکان بوو، لە ڕۆژنامە و ڕادیۆکانەوە گوێی لە دەنگوباسی دونیا دەگرت. ڕۆژانە ڕۆژنامەکانی دەخوێندەوە و بە دوای هەواڵەکاندا دەڕۆشت. بەڵام هەرگیز بە لای پارتێکی سیاسی و ڕەوتی فکری هیچ لایەکدا نەدەڕۆشت. هەمیشە ئامۆژگاری خەڵکی دەکرد بەوەی کە خۆیان لە هەموو شەڕ و ئاژاوەیەک بە دوور بگرن.\nمامۆستا تایبەتمەندیەکی تری هەیە کە لەو سەردەمەوە بە باشی هەستم پێکردبوو. کەسێکی زۆر بە وەفا بوو. سەرەڕای ئەوەی چاوی بەو هەموو خەڵکە دەکەوت، بەڵام هیچ کاتێک سیمایانی لەبیر نەدەکرد و هەمیشە هەواڵیانی دەپرسی. ئەمەش شتێکی زۆر سەرسوڕهێنەر بوو، تەنانەت ئەو کەسانەی کە بۆ ماوەیەکی کەم پەیوەندیان پێوە هەبوو، هەرکاتێک چاوی بە ئێمە دەکەوت، ئەحواڵی فڵان و فیساری لێدەپرسین.\nهەندێک لەوان هێشتا لە ژیاندا مابوون و هەندێکشیان وەفاتیان کردبوو. هەواڵی ئەکرەم تان و نیهات ئەکایی و زۆر کەسی تری لێدەپرسیم، کە تەنانەت خۆشم هێندەی ئەو لەبیرم نەمابوون. هەربۆیە کەسێکی زۆر بە وەفا بوو، هەستی وەفا تێیدا زۆر گەورە بوو. هەروەها کاتێک سەیری مێژوو دەکەم، زۆرێک لەو مرۆڤانەی کە سیفاتی سەرکردایەتیان پێدراوە، بە هەمان شێوە هەستی وەفایان تێدا بەرز بووە. هەمیشە بە وەفاوە مامەڵەیان کردووە. من هەر لەو کاتەوە ئەوەم بەدیکرد، کە چۆن ئەحواڵی مرۆڤەکان دەپرسێت و چۆنی دەچێت بە دەم پیویستیەکانیانەوە.\nکاتێک مامۆستام ناسی، خۆم هەر لەناو پەیامەکانی نوردا بووم. دەمانخوێندەوە و لێکۆڵینەوەمان ئەنجام دەدا و پێکەوە باسمان دەکرد. بەڵام کاتێک مۆدێلی خزمەتمان لەلایەنه مامۆستاوە خرایە بەردەم، بە شێوەیەکی چالاکانەتر و گەرموگوڕانەتر کەوتینە ڕێ. ڕێچکەی خزمەت بە نیسبەت ئێمەوە سوودێکی گەورەی پێگەیاندین و چاومان بە ژمارەیەکی زۆر لە خەڵک و هاوڵاتیان کەوت.\nمن هەمیشە ئوستادم بە کەسێک چوواندوە کە لە بیابانێکدا ئاو دەردەهێنێت و، مامۆستاشم بە باخەوانێک شوبهاندووە، کە ئاوەکەی دەستی مامۆستای بە هەموو لایەک گەیاندووە و لەو بیابانەدا، سەوزە و میوەی زۆر بە سوودی پێگەیاندووە و هەموو لایەکی کردووە بە سەوزایی.\nنیهات ئەکای بەم شێوەی باسی ڕۆژانی کرکلارەلی دەکات:\nمامۆستا لە کرکلارەلی خزمەتی گەورەی ئەنجامدا. بەڵام لە چی بوارێکدا؟ لە دوای کودەتاکەی ساڵی ١٩٦٠، خەریک بوو سیستەمێکی کۆمۆنیستی لە وڵاتدا دادەمەزرا. دین و دیانەت لە ژێر فشاردا بوون. مامۆستاش بەو پەڕی جۆش و خرۆشەوە مامەڵەی دەکرد و بە توندی هەموو شوێنکەوتوانی خۆی ئاگادار کردەوە. مامۆستا فەتحوڵڵا و مامۆستا عەبدولحەمید ئۆروچ، لە دوای کودەتاکەی ١٩٦٠، ڕۆح و شعوریان بە بەری خەڵکدا هێنایەوە. لە دوای نوێژی خەوتنان پێکەوە دەڕۆشتینەوە بۆ ماڵەوە، لەو سەردەمەدا ٣ کەس نەیاندەتوانی بە پاڵ یەکەوە بڕۆن و کۆببنەوە، یەکسەر لەلایەن پۆلیسە دەستگیر دەکران.\nمامۆستا لەو سەردەمەدا سەیری دەموچاوی هەرکەسێکی دەکرد، بە شێوەیەکی کاریگەری لەسەر دادەنا، کەسەکە لەبەردەمیدا دەتوایەوە. خودا هەیبەتێکی بەو شێوەیەی پێدابوو. مومکین نەبوو کەسێک لە نزیکەوە چاوی پێی بکەوێت و لە ژیر کاریگەری ئەودا نەمێنێتەوە. تەمەنی تەنیا ٢٦ ساڵان بوو، خاوەنی قەد و باڵایەکی بەرز، قەدرگران، بە دەنگە سەنگینەکەیەوە وەک دەریایەکی بەرین دەردەکەوت. زانیاریەکی زۆری هەبوو، بە باشی هەلومەرجی سەردەمی خۆی دەخوێندەوە. لە هەموو بابەتێکدا، مرۆڤێک نەبوو کەوا گوێی لێبگرێت و قەناعەتی پێنەکات. ئەمە ڕاستیەک بوو کە هەموو لایەک دەیزانی. هەندێک کەس کاتێک چاویان پێی دەکەوت، ئیدی بە تەواوی خۆیان ڕادەستی ئەو دەکرد.\nکاتێک مامۆستا هاتە شارەکەی ئێمە، وتارەکانی زۆر سەرنج ڕاکێش بوون. لە دوای وتارەکانی مامۆستا عەبدولحەمید، وتارەکانی مامۆستا بە شێوەیەک بوو، کە ناخی مرۆڤی دەهەژاند. لە ماوەیەکی کەمدا سەرنجی هەموومانی ڕاکێشا و دەستمان کرد بەوەی بە شێوەیەکی بەردەوام سەردانی وتارەکانی بکەین. پاشان مامۆستا حەمید ئێمەی بە مامۆستا ناساند و لە دوای ئەو یەکتر ناسینەوە، پەیوەندیەکی گەرموگوڕمان هەبوو. پێکەوە چامان دەخواردەوە و سەردانی دوکانەکەی ئێمەی دەکرد. بەڵام مامۆستا ماوەیەکی کەم لە کرکلارەلی مایەوە. خەریک بوو وەزعەکە بەرەو گەرمی دەڕۆشت، ڕێک لەو کاتەدا مامۆستا بەرەو ئیزمیر گواسترایەوە.\nمامۆستا هەمو ڕۆژانێکی هەینی وتاری دەدا. هەموو شەوانێکی ڕەمەزانیش وتاری پێشکەش دەکرد. وتارەکانی کاریگەر و سەنرجڕاکێش بوون. لە کرکلارەلی خەڵکێکی جیاواز بوونیان هەبوو، بە شێوەیەک نەبوون کەوا بە ئاسانی بێنە وتار و گوێڕادێری ببن. بەڵام لە دوای ئەوەی مامۆستا دەستی بە وتاردان کرد، خەڵک دەستیان کرد بەوەی گوێی لێبگرن و سەرنج لە قسەکانی بدەن. جەماعەتێکی زۆر لە مزگەوتەکەی کۆ دەبوونەوە، تەنانەت کەسانێکی چەپڕەو کە نوێژ و تاعەتیان نەدەکرد، دەهاتنە مزگەوت و بە پێوە دەوەستان و گوێیان لێدەگرت.\nگەر مامۆستا ئیمانی بەو ڕادەیە بەهێز نەبووایە، ئەوا نەیدەتوانی بەو شێوەیە کاریگەری لەسەر خەڵک دابنێت.\nلە وتارەکانیدا بە باشی دەیزانیت کەوا دەبێت چی بڵێت، لەگەڵ ئەو شتانەی باسی دەکردن خۆی ئاوێتە بوو بوو، وەک ئەوەی لە ناویدا بژی بۆ خەڵکی باس دەکرد. هەمیشە باسی ژیانی هاوەڵانی دەکرد، باسی ئەوەی دەکرد کە هاوەڵان لە پێناوی گەیاندنی ئاینەکەیاندا توشی چۆن ناسۆری و ناڕەحەتیەک بوو بوون. ئاماژەی بەوە دەدا کە چۆن ئاینی ئیسلام، بە هۆی فیداکاری هاوەڵانەوە، لە ماوەیەک کەمدا بە هەموو دونیادا بڵاو بوویەوە. ئیدی هەرکەسێک گوێی لەو بگرتایە، بە شێوەیەک نەبوو کە بتوانێت بە وتارەکانی کاریگەر نەبێت. ئیدی حەزت بەوە دەکرد وەک هاوەڵان لە پێناو ئەو دینەدا خەریکی ڕاکە ڕاک بیت، چونکە ئێمە لەو سەردەمەدا بە تەواوی لەناو ئیسلامەتیدا نەدەژیایین. لە هەموو لایەک خراپەکاری بڵاو بوو بوویەوە. هەموو چالاکیەک بە ناوی دین و دیانەتەوە بە کۆنەپەرستی لە قەڵەم دەدرا و تاوان بوو. هەربۆیە ئەم وتارانەی مامۆستا، هەستی ئیمانی و ئیسلامی هەموو لایەکمانی بزواند.\nلە کاتی وتارداندا لە ماڵەکەی، هەندێک لە هاوڕێیان یارمەتیان دەدا، بەڵام کارەکانی تری ماڵەوەی وەک جل شۆردن و چێشت لێنان، لەلایەن خودی خۆیەوە ئەنجام دەدرا. مامۆستا هەمیشە خەریکی لێنانی پەتاتە بوو، هەرجارە و بە شێوازێک لێی دەنا. زۆر حەزی بە نان خواردن نەدەکرد. هەمیشە پێمان دەوت کەوا با خاتونێکی باشی بۆ بدۆزینەوە و هاوسەرگیری بکات، بەڵام ئەو هەر گوێی لێنەدەگرتین. هەروەها لەبەر ئەوەی کەسێکی زۆر جددی بوو، نەماندەتوانی لەو بابەتەدا زۆری لێبکەین.\nبیر لەو بکەرەوە کە هێندە قوتابخانە بکەیتەوە و هێندە مرۆڤ پێبگەیەنیت، کەسانێکی زۆر بنێریت بۆ هەموو لایەکی دونیا هەتا خزمەتی پەروەردەیی پێشکەش بکەن، ئەم خزمەتێکە هەتا ئێستا لەلایەن کەسانی ترەوە ئەنجام نەدراوە.\nکەسانێک دین و لە من دەپرسن کەوا “ئەم هەموو پارەیان لە کوێ بوو؟” ، منیش لە وەڵامدا دەڵێم:\nمامۆستا خۆی هیچ پارەیەکی نیە، بەڵام سەرمایەی دڵی هەیە، کاتێک بە کەسانێک دەڵێت لە فڵان شوێن فیسار شت بکەن و لە فیسار شوێنیش فڵان شت ئەنجام بدەن، یەکسەر کەسانێک هەن ئامادەن بە ئەنجامدانی ئەو کارە و فەرمانەکەی جێبەجێ دەکەن.\nمامۆستایەک بە هۆی ئەوەی "جێپەنجەی لەسەر کتێبێکی خوێندن هەبووە" سزای ١٢ ساڵ زیندانی بەسەردا سەپێنرا


وتووێژی رۆژنامه‌ووان "ره‌حیم ره‌شیدی" له‌گه‌ڵ "حه‌سه‌ن ره‌حمان په‌ناه" ئه‌ندامی كومیته‌ی ناوه‌ندی كۆمه‌ڵه سه‌باره‌ت به هاوكاری هێزه سیاسییه‌كان له كوردستان.\nلایه‌نێك لای وابێت كه كۆنه‌په‌رستی و دواكه‌وتویی به‌ڵایه‌كه كه ماوه‌ی 30 ساڵه وه‌كوو مۆته‌كه به‌سه‌ر شانی خه‌ڵكی ئه‌و ولاته‌وه‌یه و لایه‌نێكیش پێكهێنانی یه‌كیه‌تی ... درێژه‌ی هه‌واڵ\nئێران گه‌وره‌ترین زیندان و پاكستان گه‌وره‌ترین قه‌تڵگای رۆژنامه نووسان له جیهاندا\n"كومیته‌ی پشتیوانی له رۆژنامه‌نووسان" كه مقه‌ڕه‌كه‌ی له نیۆیۆركه، له تازه‌ترین راپۆرتی خۆیدا له رێكه‌وتی چوارشه‌ممه ١٥ی مانگی دسامبری ٢٠١٠ی زایینی باسی له ... درێژه‌ی هه‌واڵ\nشه‌ری ناو خۆ و مێژوو\nده‌ڵێن، " رابوردوو چرای رۆشن كه‌ره‌وه‌ی رێگای داهاتۆه"، له‌م پێناوه‌دا به شێوه‌یه‌كی ئاسایی گه‌لێك كه‌س و لایه‌ن له رۆانگه‌ی خۆیا‌وه به ووتار و ... درێژه‌ی هه‌واڵ\nله یادی 23 هه‌مین ساڵی گیانبه‌خت كردنی رابه‌ری نه‌سره‌وتوو دوكتور جه‌عفه‌ری شفیعی\nرۆژى پێنج شه‌ممه 7ى خه‌زه‌ڵوه‌ری ساڵى 1366ى هه‌تاوى، رێكه‌وتى 29ى ئۆكتۆبری 1987ى زایینى، سه‌عات شه‌شى دوانیوه‌رۆ، كاتێك دوكتور جه‌عفه‌ر به‌ره‌و مه‌ئموورییه‌تێكی ته‌شكیلاتی له كوردستانه‌وه ... درێژه‌ی هه‌واڵ\nله‌دیدارێكى تایبه‌تدا حه‌سه‌ن ره‌حمان په‌نا ئه‌ندامى كۆمیته‌ى ناوه‌ندى كۆمه‌ڵه له‌باره‌ى سه‌ره‌تاكانى دروستبوونى كۆمه‌ڵه و جیابونه‌وه‌كانى كۆمۆنیزمى كارگه‌رى و كۆمه‌ڵه‌ى زه‌حمه‌تكێشان ده‌دوێت. باس له‌خۆنیشاندانه‌كانى ئێران و ... درێژه‌ی هه‌واڵ\nوتووێژێ هه فتامه ی چه تر له گه ڵ هاوری ئیبراهیمی علیزاده ده‌بیر ئه‌وه‌لی کۆمه‌ڵه که ژماره ی 27 به رێکه وتی دووشه ممه 11_10_2010 چاپ کراوه:\nچه تر: له‌ماوه‌ى رابردوودا كۆنگره‌ى (14)ى كۆمه‌ڵه به‌سترا، ئایا جیاوازیى نێوان كۆنگره‌ى(13)و(14) له چیدا بوو، ئایا كۆمه‌ڵه تا چه‌ند توانیویه‌تى ئه‌و به‌رنامه ... درێژه‌ی هه‌واڵ\nوتوێژی گۆڤاری لیڤین له گه‌ڵ هاورێ ئیبراهیم عه‌لیزاده ده‌بیرئه‌وه‌ڵی کۆمه‌ڵه\nئه‌م وتووێژه له ژ‌ماره‌ی138گۆڤاری لیڤین رێكه‌وتى 10-9-2010له چاپ دراوه ... درێژه‌ی هه‌واڵ\nبه یادی هاوڕێ سدیقی که‌مانگه‌ر\nسیمای ناسراوی بزوتنه‌وه‌ی کۆمۆنیستی ئێران و کوردستان ... درێژه‌ی هه‌واڵ\nله دیدارێکدا له‌گه‌ڵ (ڕێنێسانس نیوز) ، حه‌سه‌ن ڕه‌حمان په‌نا ئه‌ندامى کۆمیته‌ى ناوه‌ندیى کۆمه‌ڵه ـ رێکخراوی کوردستانی حیزبی کۆمۆنیستی ئێران ـ ئاماژه به به‌ستنى کۆنگره‌ى چوارده‌ى ... درێژه‌ی هه‌واڵ\nپیرۆز بێت ١١ خه‌رمانان ساڵرۆژی دامه‌زراندنی حیزبی كۆمۆنیستی ئێران\nئه‌مرۆ ١١ی خه‌رمانان ساڵهاتی پێكهاتنی حیزبی كۆمۆنیستی ئێرانه. ٢٧ ساڵ له‌مه‌وبه‌ر له‌وه‌ها رۆژێكدا، كۆنگه‌ره‌ی دامه‌زرینه‌ری حیزبی كۆمۆنیستی ئێران، كۆتایی به كاری خۆی ... درێژه‌ی هه‌واڵ\nوتووێژی ڕۆژنامه‌ی هاووڵاتی له‌گه‌ل هاورێ سه‌لاحی مازوجی ... درێژه‌ی هه‌واڵ\nبزووتنه‌وه‌ی شۆڕشگێڕانه‌ی كوردستان و خه‌باتی پێشمه‌رگانه: به بۆنه‌ی 31 ی جۆزه‌ردان رۆژی پیشمه‌رگه‌ی كۆمه‌له\nمێژوی خه‌مڵین و خه‌باتی ماندوویی نه‌ناسانه‌ی هێزی پێشمه‌رگه‌ی كۆمه‌ڵه مێژووی خه‌بات و به‌ره‌نگاربوونه‌وه، مێژزوی بزووتنه‌وه‌ی شۆڕشگیرانه‌ی خه‌لكی كوردستانه. 31 ساڵ له‌مه‌وبه‌ر بناغه‌ی ئه‌م ... درێژه‌ی هه‌واڵ\nئاموزشگای پێشمه‌رگایه‌تی كۆمه‌ڵه ده‌وره‌یه‌كی دیكه‌ی سه‌ركه‌وتوانه كۆتایی پێهێنا\nرۆژی ١٨ی جۆزه‌ردان له مه‌قه‌ری ناوه‌ندی كۆمه‌ڵه مه‌راسمێك به به‌شداری هاورێیانی پێشمه‌رگه‌و بنه‌ماڵه‌كانیان و دۆستان و لایه‌نگرانی كۆمه‌ڵه به‌رێوه‌چوو. سه‌ره‌تا مه‌راسمه‌كه به ... درێژه‌ی هه‌واڵ\nئه‌گه‌ری سه‌رهه‌ڵدانی هه‌ژاران له ئیران\nهه‌واڵنێری ئیسنا رۆژی جومعه 7ی جۆزه‌ردان له سه‌ر زاری سه‌رۆكی نوێی ئیداره‌ی ئاماری ئێران نووسی كه له‌م وڵاته دا 10 ملیۆن كه‌س له‌ژێر هێڵی ... درێژه‌ی هه‌واڵ\nسه‌روتار: سالرۆژی 22ی جۆزه‌ردان و په‌راوێز بونی ریفورمخوازانی حكومه‌تی\nرۆژی شه‌ممه 22ی جۆزه‌ردان، یه‌كه‌مین ساڵرۆژی كوده‌تای هه‌ڵبژاردنی سه‌ركوك كۆماری له ئێران بوو. له‌م رۆژه دا سه‌ره‌ڕای بانگهێشتی خه‌ڵك بۆ بێده‌نگی و ده‌ست ... درێژه‌ی هه‌واڵ\nبه‌رز و به‌رێزه یادی ٢٣ ئه‌ستێره‌ی گه‌شی ئاسمانی چه‌وساوه‌كان\nرۆژی ٢٤ی جۆزه‌ردانی ١٣٦٢ لاپه‌ڕه‌یه‌كی تری جینایه‌ت به كارنامه‌ی ڕه‌شی رژیمی كۆماری ئیسلامی زیاد بوو. رژیمی كۆماری ئیسلامی ئیسلامی هه‌ر له سه‌ره‌تای هاتنه ... درێژه‌ی هه‌واڵ\nشێوه‌كانی توندوتیژی دژ به ژنان\nوێڕای سه‌رهه‌ڵدانی سه‌ده‌ی بیست و یه‌ك، له‌گه‌ڵ هه‌موو ئه‌و ده‌سكه‌وتانه‌ی كه مرۆڤ له بواره جیاجیاكانی ژیاندا به‌ده‌ستی هێناوه و له سه‌رده‌می پێشكه‌وتن و ... درێژه‌ی هه‌واڵ\nمشتی مه‌حكه‌می مانگرتنی گشتی و په‌له‌قاژه‌ی بێسه‌مه‌ری رژیم\nمانگرتنی سه‌ركه‌وتوانه و مێژوویی خه‌ڵكی خه‌باتكاری كوردستان حه‌ره‌كه‌تێكی یه‌كگرتوانه‌ی به هێز بوو كه توانا و زه‌رفیه‌ته‌كانی بزوتنه‌وه‌ی شوڕشگێرانه‌ی خه‌ڵكی كوردستانی هاوكات به گشت ... درێژه‌ی هه‌واڵ\nوتووێژی ته‌له‌ویزیۆنی كۆمه‌ڵه له‌گه‌ڵ هاوڕێ سه‌لاح مازوجی\nوتووێژی ته‌له‌ویزیۆنی كۆمه‌ڵه له‌گه‌ڵ هاوڕێ سه‌لاح مازوجی ئه‌ندامی كومیته‌ی ناوه‌ندیی كۆمه‌ڵه له رێكه‌وتی 23ی مانگی گوڵان سه‌باره‌ت به بڕیاری راگه‌یاندنی مانگرتنی گشتیی له ... درێژه‌ی هه‌واڵ\nعه‌بدوڵا موهته‌دی به‌واتایه‌كی دیكه\nن : حه سه ن ره حمان په ناه و: له فارسیه وه : جه لال حه سه ن زاده ته‌له‌ویزیونی فارسی "بی.بی.سی" له به‌رنامه‌یه‌كی ... درێژه‌ی هه‌واڵ\n1 2 3 4 5 6 7 سه‌رجه‌م: 130 | ئه‌نجامه‌کان: 41 - 60


کەمتەرخەمەکان! … ن: ئانتۆنیۆ گرامشی – Denegkan\nکەمتەرخەمەکان! … ن: ئانتۆنیۆ گرامشی\nbydengekan\tMarch 15, 2013\tئەدەب\nبێزارم لە کەمتەرخەمەکان. منیش هەروەک فێریدریش هێبڵ گومان دەکەم ژیان کردن بە واتای پارتیزان بوونە.(١) مرۆڤە تەنیاکان و بێگانە لەگەڵ شار ناتوانرێت بوونیان هەبێ. ئەوەی کە زیندووە، بەڕاستی ناتوانێت هاووڵاتی بێت و هەڵوێستی نەبێت. کەمتەرخەمی، بێ هێزیە، مشەخۆریە؛ بێ غیرەتیە. ژیان نییە. وە لەبەر ئەوەیە، کە من لە کەمتەرخەمەکان بێزارم.\nچارە نووسی یەک سەدە، هەموو دەستکردی ڕوانینە باریک و ئامانجە کورت ماوەکان و بەرزە فڕیەکان و حەزە کەسیەکانی گروپە بچووکە کاریگەرەکانە، بەڵام کۆمەڵانی مرۆڤ بێ ئاگایە؛ لەبەر ئەوەی گرنگیەکی پی نادات. ئەوکات ئەو هۆکارانەی کە ئیتر پێگەیشتون، سەر دەردەهێنن و داوی لە سێبەردا چندراویش بۆ بەجێ هێنانی ئەرکی خۆی دەست بەکار دەبێت. لەم لایەنەوە، وا دێتە بەرچاو کە چارەنووسێک هەیە بۆ دامرکاندنەوەی هەموو شتێک و هەموو کەسێک. وادیارە کە مێژوو هیچ نییە جگە لە ڕووداوێکی سروشتی گەورە. یەک هەلقوڵان. زەوی لەرزەیەک کە هەموو دەبنە قوربانی ئەو: ئەوەی بیەویت و ئەوەیشی کە نەیهەوێت، ئەوەی دەیزانێ و ئەوەی کە نەشیدەزانی، ئەوەی کە کاریگەر بووە و ئەوەیشی کە کەمتەرخەم؛ وە ئەم کۆتا دانەیەیان توڕە دەبێت و دەیهەوێت خۆی لە کاریگەریەکانی ئەو ڕووداوە بەدوور بگرێت. دەیهەوێت بە ئاشکرا بڵێت کە نەیدەویست؛ کە ئەو بەرپرس نەبووە. هەندێک زۆر خاوەن بەزەییانە دەناڵێنن، ئەوانی تر زۆر ناشرین جوێن دەدەن، بەڵام هیچکەس لەخۆی ناپرسیت – یان کەمن ئەوانەی لەخۆیان دەپرسن: ئەگەر منیش ئەرکی خۆمم بەجێ هێنابوایە؛ ئەگەر هەوڵم دابوایە نرخم بۆ خواستی خۆم دانابوایە و بە بۆچۆنی خۆم، ئایا ئەوەی روویداوە، ڕووی دەدا؟ بەڵام هیچ کەس نییە – یان کەمن ئەوانەی کە لە کەمتەرخەمی خۆیان زیان دەکەن و لە دێر باوەڕیان و لە باوەش نەکردنەوە بۆ… وە کاریگەر نەبوونیان بۆ گروپی هاووڵاتیانێک کە بۆ خۆبەدوور گرتن لە هەمان شەڕ هەوڵیان دەدا و ئەرکی خۆیان بە ئەنجام دەگەیاند بۆ بەدەست هێنانیەوەی ئەو چاکەیە.\n１- فریدریش هێبڵ، دەستنووسە ڕۆژانەکان، بە پێشەکی شیپیۆئازلاتاپێر کارابا. لانچانۆ ١٩١٢. فەرهەنگی دەروون، لاپەڕەی ٨٢. زیندوو مانەوە بە واتای پارتیزان بوونە. دواکەوتوان، ژمارە 2127. ئەم وتەیەی فریدریش هێبڵ لە ژمارەیەکی گۆڤاری “هاواری خەلک” لە مانگی مەی ١٩١٦ بڵاو کرابۆوە، هەڵبەتە لەگەڵ دوو دواکەوتەی ژێرەوە:- زیندانی بانگەشەی ئازادی دەکات و – لاو هەمیشە لەگەڵ ئەو بڕوایەی کە جیهان لەگەڵ ئەو دەست پێدەکات، سەرزەنشت دەکرێت. بەڵام پیرەکان هەمیشە لەو گومانەدان کە جیهان لەگەڵ ئەوان کۆتایی دێت. کامیان خرابترە؟\nڕوونکردنەوەی وەرگێر: پارتیزان لەم نووسراوە ئەدەبیەدا دوو مانای هەیە: هەم بە واتای هەوادار و لایەنگر و هەم بە واتای چریکیش دێت. وە لەبەر ئەوە خۆم بەدوور گرتووە لە وەگێرانی ناوەکە و ئەسڵی وشەکەم داناوەتەوە تا هەردوو ماناکە لە مێشکی خوێنەردا دروست ببێت\nPrevious به هۆی كاتژمێرێكه‌وه…. رێبین ئه‌حمه‌د خدر\nNext له ناو ماناكانی هه‌ڵه‌بجه‌دا…. محه‌مه‌د كوردۆ


شاناز ئیبراهیم: نازانم ئەو بێدەنگی و ترس و سەرشۆڕییە بۆ – تۆڕی میدیایی خەڵک\n2019/06/29 - 8:45 PM\nشاناز ئیبراهیم ئەحمەد لە كاردانەوەی كۆمەڵكوژیەكەی سوپای توركیا لەناو خاكی هەرێم دەپرسێت، ئەركی بوون بە سەرۆك هەر تەنیا ئەوەیە كە وەك گسكی كارەبایی خەریكی هاتووچۆبن لەسەر كومبارە سورەكان؟\nشاناز ئیبراهیم ئەحمەد، بەرپرسی ڕێكخستنەكانی دەرەوەی یەكێتی لە هەژماری خۆی لە فەیسبووك ئاماژەی بەوەكردووە، بێ گومان ئەوپەری گەوجیە هەندێك وابزانن، كە ئەركی بوون بە سەرۆك هەر تەنیا ئەوەیە وەك گسكی كارەبایی خەریكی هاتووچۆبن لەسەر كومبارە سوورەكان و هەندێكی تریش وابزانن بە فزە نەكردنیان بەرامبەر بە سوڵتانەكان ئەتوانن تا دنیا دنیایە پشكەكانیان لە كۆمپانیاكاندا بپارێزن !!.\nڕاشیگەیاندووە، نازانم ئەو بێدەنگی و ترس و سەرشۆرییە بۆ!! تێ ناگەم ئەو هەموو شەڕە بۆ لە پێناو بەدەستهێنانی كورسی لەم وڵاتەدا ئەكرێت، كە نە ئەرز و نە ئاسمانی هی خۆی نیە؟!\nلە كاتێكدا كە گشت حزب و لایەن و كوتلە و هاوپەیمانە سیاسیەكانی عیراق و هەرێم سەرقاڵی شەڕە كورسین، سوپای بێگانە فركان فڕكانیەتی لە سەرزەمینەكەماندا، ئەوان بە بێ گەڕانەوە بۆ هیچ یاسا و رێسایەك ،بە بێ گوێدانە بۆنە و مانگە ئاینیە پیرۆزەكان و بە بێ دانانی هیچ بەهایەك بۆ هاوسێیەتی هەمیشە رق و كینەی ناخە ڕەشەكانیان بەسەر خەڵكی بێتاوانی گوندو شارو شارۆچكەكانماندا خاڵی ئەكەن، بێ دەنگی حوكمڕانانی ئەم ناوچەیەی كە هەر بەناو وڵات و دەوڵەته كارێكی وای كردوە كە تەنانەت بە بۆنەی هاتنی مانگی پیرۆزی رەمەزانیشەوە لە كاتی بەربانگدا جورئەتی ئەوە بەخۆیان بدەن كە بماندەنە بەر تۆپ و لەجەژندا بوردمانمان بكەن و لە كاتی شكست هێنانیان لە هەڵبژاردندا ژن و مندالی بێتاوانی گەلەكەمان شەهید بكەن ..!!\nنازانم ئەو بێدەنگی و ترس و سەرشۆرییە بۆ..!! تێ ناگەم ئەو هەموو شەڕە بۆ لە پێناو بەدەستهێنانی كورسی لەم وڵاتەدا ئەكرێت كە نە ئەرز و نە ئاسمانی هی خۆی نیە..؟! و چۆن دانیشتن لەسەر كورسیەك لە سەرزەمینێكدا كە هیچ شكۆیەكی بۆ دانەنرابێت و نەپارێزرابێت ئەتوانێت شكۆ ببخشێتە كورسی و خاوەن كورسیەكان.. !!\nبێ گومان ئەوپەری گەوجیە هەندێك وابزانن كە ئەركی بوون بە سەرۆك هەر تەنیا ئەوەیە كە وەك گسكی كارەبایی خەریكی هاتووچۆبن لەسەر كومبارە سورەكان و هەندێكی تریش وابزانن بە فزە نەكردنیان بەرامبەر بە سوڵتانەكان ئەتوانن تا دنیا دنیایە پشكەكانیان لە كۆمپانیاكاندا بپارێزن ..!!\nئەگەر چی من هەرگیز چاوەڕوانی هەڵوێست و كردار لە كەسانێك ناكەم كە بە درێژایی مێژو لە ئەلف و بێی كوردایەتی و نیشتیمانپەروەری تێنەگەیشتبن و هەرگیزا و هەرگیز ئومیدم بەوانە نیە كە حورمەتیان لە موزایەدیەكی كراوەدا بە كورسیەك گۆریبێتەوە و بە تەمای هیچ كاردانەوەیەكیش نیم لەوانەوەی كە تەنانەت لەبەستنی كۆنگرەی حزبەكەشیان ئەترسن بەڵام دیارە خەڵكی نیگەرانن لەو بێدەنگیەیان..!!\nدوێنی لە كاتی بەشداری كردنمدا لە پرسەی شەهیدانی ئەو تاوانە قێزەوەندە خەڵكی داوای هەڵوێستیان لەو بە ناو سەركردانە ئەكرد ، لە راستیدا دڵم نەهات پێیان بڵێم كە ئەوانەی ئێوە داوای هەڵوێستیان لێ ئەكەن هەر ئەوانەن كە لە پێناو مانەوەی خۆیاندا گرێبەستی چاوپۆشیكردنیان لە قڕ كردنتان واژۆ كردوە و بەڵێنی سەرشۆڕیان داوەتە بكوژی ئازیزانتان و پاكانە بۆ دەستدرێژی كردنە سەر خاك و گەلەكەمان دێننەوە..!!\nتوركياشاناز برایم ئەحمەد\nبەشەخۆراكی مانگێك نادرێتە هاووڵاتیان\nخەڵك؛ هۆكاری خاو دابەشكردنی بەشەخۆراك ئاشكرادەكات\nئۆتۆمبێل و تەکنەلۆژیا16 خولەک پێش ئێستا\nئۆتۆمبێل و تەکنەلۆژیا39 خولەک پێش ئێستا


رێگاي ئێوه ئابوري » پێشوازي پ‌ك‌ك له‌ھه‌ڵبژاردنه‌وه‌ي  ناتانياھۆ وه‌ک سه‌رۆک وه‌زيراني ئيسرائيل\nله ھه ڵبژاردنه کاني ئيسرائيل دا ميدياکاني گرووپي شه ڕخوازي په که که له کرده وه يه کي سه ير و سه مه ردا لايه نگريان له ھه ڵوێسته کاني ناتانياھۆ کرد.\nھه ڵبژاردنه کاني ئيسرائيل که دوێنێ به ڕێوه چوو و به قسه ي کارناسان ئه مجاره بينامين ناتانياھۆ سه رۆک وه زيراني ئيسرائيل له مه ترسيدايه و له وانه يه پێگه که ي له ده ست بدات و بۆيه بانگه شه ي جۆراوجۆري کرد.\nيه کێک له بابه ته کاني بانگه شه ي ناتانياھۆ ئه مه بوو که ئه گه ر دووباره ھه ڵبژێردرێته وه ئه وه سنووري رۆژئاواي چۆمي ئۆردۆن ده کاته به شێک له خاکي ئيسرائي. له م پێناوه دا سايتي په که که ش راپۆرتێکي به رفراواني له مباره وه ئاماده و بڵاوکرده وه که بۆخۆي ئه مجۆره ھه واڵانه ئيشي ئه م راگه ياندنه نييه. شێوه ي ئاماده کردني راپۆرته که پيشاني دا که ئه م ميديايه ي په که که زۆر ئه م دروشم و کرده وه ي ناتانياھۆيه پێ خۆشه و بۆيه ده يه وێت دووباره ھه ڵبژێردرێته وه. شاياني باسي ئيسرائيل له ھانداني ئه مريکا بۆ لايه نگري په که که به تايبه ت له سوريا رۆلێکي گرنگي ھه بووه.\nبرچسب ها : pjak , pkk , په‌كه‌كه , سه‌رۆک وه‌زيراني ئيسرائيل , ناتانياھۆ


دەست لە سەرۆكەكانتان و هیچ كەسێكتان ناپارێزین\n09:49 - 08/10/2020\nلێپرسراوی مەڵبەندی 1ی رێكخستنی سلێمانی بۆ سەرانی پارتی "ئەو دەم روت و بێ شوناسانە بێ دەنگ و دەم كوت نەكەن مێژوی پڕ خیانەتی پارتەكەتان لە 1946وە لەژێربەرەوە دەخەینە سەر بەرەو دەشڵێت، بە دەهۆڵ كوت و زورناژەنەكانتان هاوسەرۆكی یەكێتیی مەزنتر دەبێ.\nجەزای سەید مەجید ئەندامی ئەنجومەنی سەركردایەتی و لێپرسراوی مەڵبەندی 1ی رێكخستنی سلێمانی رایگەیاند، چەند رۆژێكە بە پیلان و مەرامێكی گڵاو ژمارەیەك لەسەركردایەتی و كادیرانی پارتی لە كەناڵەكانی راگەیاندن و سۆشیاڵ میدیاوە پەلاماری رەمز و شكۆی یەكێتیی نیشتیمانی كوردستان جەنابی شێخ لاهور شێخ جەنگی هاوسەرۆكی یەكێتیی دەدەن، كە بەخەیاڵ پڵاوی خۆیان دەهۆڵی ئەوە دەكوتن كە یەكێتیی لە ناو ناكۆكی و ململانێدایە ، دەیانەوێت رای گشتی چەواشە بكەن و چاو و سەرنجی خەڵك لەسەر ئەو قەیرانە یەك لەدوایی یەكانەی پێ پەردەپۆش بكەن كە سەرۆكەكانیان خولقێنەرین.\nئاماژەی بەوەشكردوە، هاوسەرۆكان و یەكێتیەكان و كۆمەڵانی خەڵك ئەو راستیە باش دەزانن كە چەند دەم رووت و ئەڵقە لەگوێیەكی ئیعازپێكراو رووپەری رۆژنامە و كەناڵ و سۆشیاڵ میدیا چەواشەكارەكانیان پڕ بكەن لە درۆ و دەلەسەی سواو، ئەو كەناڵانەی كە بە قوتی دزراوی ئەم میلەتە ژەهر دەرێژنە ناو كۆمەڵگەوە.\nجەزای سەید مەجید ئەوەشی ئاشكراكردوە، كۆمەڵانی خەڵكی كوردستان ئەو راستیە باش دەزانن كە قۆرخكاری دەسەڵات و ئابوری و ئازادی كوردستان لەلایەن پارتیەوە مۆنۆپۆڵ كراوە، پارەو قوتی ئیبراهیم خەلیل و عەین زالەو بۆری نەوتی كوردستان و قاچاخچێتی و دەیان سەفەقاتی تر لە پێناو مانەوەی بنەماڵەكەیاندا بەفیڕۆ دەدەن، لێرەوە بەو سەركردایتەیانەی پارتی دەڵیم چاوێك بەو مێژوە پڕ لە شەرمەزارییانەدا بخشێنەوە كە خیانەت و كورد كوشتن و كورد فرۆشتنتان داهێنا و هەر بەو تایپە متروبە كراون، باشیش دەزانین كوێتان دێشێ! چاوتان بە سەروەرییەكان و سەركەوتنەكانی یەكێتی و كۆنگرەی چوارەم و خۆشویستنی لە رادەبەدەری كۆمەڵانی خەڵك لە هەر چوار پارچەی كوردستان و كورانی تاراوگە بۆ كاك شێخ لاهور و پێگە و پاییەی لە هەرێمی كوردستان و عیراق و وڵاتانی ئیقلمی و جیهانیدا هەڵنایە، ناچار سیربخۆن و زۆڕنا بژەنن.\nدەشڵێت، لە كۆتایدا بەخۆتان و ئاغاكانتان دەڵێن ئیستغلالی پەرۆشیمان بۆ یەكریزی نێو ماڵی كورد مەكەن كە قوربانی زۆرمان لە پێناودا داوە، ئەو دەم روت و بێ شوناسانە بێ دەنگ و دەم كوت نەكەن ئەوا مێژوی پڕ خیانەتی پارتە تۆتالیترەكەتان لە 1946 وە هەتا هەنووكە و پیلانە گڵاوو بۆگەنەكاتان ئاشكرا دەكەین و هەرچی لە ژێر بەڕیە دەیخینە سەر بەڕە و دەست لە سەرۆكەكانتان و هیچ كەسێكتان ناپارێزین.\nبوروسیادۆرتمۆند یەكەم بردنەوەی لەچامپیۆنس لیگ تۆماركرد\nلازیۆ خاڵێكی لەبەرامبەر كلوب بروج بەدەستهێنا\nراشفۆرد و مۆیس كین ركابەری لەسەر خەڵاتی باشترین یاریزان دەكەن\nگۆڵەكەی كیمیچ پاڵێوراوە بۆ خەڵاتی جوانترین گۆڵی ئەم هەفتەیە\nلەیاریەكی دواخراودا سپۆرتینگ لیشبۆنە لەجیل ڤیسێنتی بردەوە\nلە قەزای كفری دیاری بە سەر نزیكەی100 منداڵی ئاوارە و بێ سەرپەرشت دابەشكرا\nڕێكخراوی شاوێرد هەڵمەتێكی نەمام ڕواندنی لە گەڕەكی شەهیدانی یەكێتی هەولێر دەستپێكرد\nلەكەركوك یادی لە دایك بوونی پێغەمبەر (د.خ) كرایەوە\nوەفدێكی مەڵبەندی دووی ڕێكخستنی كەركوك سەردانی چەند لایەنێكی سیاسی كرد\nدابەشكردنی كورسیەكانی كەركوك دەستكەوتێكی مەزنە بۆ كورد\nلە عیراق 45 گیان لەدەستدان و 3804 توشبووی نوێ بە كۆرۆنا تۆماركرا\nلە ئیتاڵیا خوێندنگای كاتی لە كەناراوەكان بۆ خوێندكاران دانراوە\nلە سعودیە هێرشكرایە سەر كونسوڵخانە فەرەنسا\nداوای پشتیوانیكردنی زیاتری كەرتی تەندروستی سلێمانی دەكرێت


هێزه‌كانی عێراق ئه‌م وێنه‌یه‌یان دۆزیه‌وه كه هی گروپێك چه‌كداری "دەوڵەتی ئیسلامی لە عێراق و شام" (داعش)ه له‌ناو ته‌له‌فۆنێكی مۆبایلدا كه له گروپه‌كه گیراوه. [خاوەنی وێنە: وه‌زاره‌تی به‌رگری عێراق]\nته‌واو به پێچه‌وانه‌ی ئه‌و پڕوپاگه‌نده‌یه‌ی له‌لایه‌ن ئامێره‌كانی راگه‌یاندنی "دەوڵەتی ئیسلامی لە عێراق و شام" (داعش)ه‌وه خراوه‌ته‌گه‌ڕ، شه‌ڕ له موسڵ "بونیادی لاوازی" گروپه‌كه‌ی ده‌رخستووه، به‌رپرسان و شرۆڤه‌وانانی عێراقی به دیارونایان وت.\nوتیان له‌كاتێكدا داعش ئیدیعای ئه‌وه ده‌كات ریزه‌كانی یه‌كگرتو و پته‌ون، حاڵه‌تی راسته‌قینه‌ی گروپه‌كه ده‌ركه‌وت و ئاماژه‌شیان به‌وه كرد كه سه‌رلێوه له ناكۆكی شه‌خسیی نێوان سه‌ركرده‌كانی و هه‌ندێك جاریش ململانێی خوێناوی له‌نێوانیاندا.\nئه‌ندامی لیژنه‌ی ئه‌منی له ئه‌نجومه‌نی پارێزگای نه‌ینه‌وا، شێخ بنیان جه‌ربا، وتی دڕنده‌یی و بایه‌خنه‌دانی گروپه‌كه به ژیان هه‌ر به‌رامبه‌ر دوژمن نیه، به‌ڵكو له‌نێوان ئه‌ندامانی خۆشیدا ده‌رده‌كه‌وێت.\nجه‌ربا به دیارونای وت: "هه‌موو رۆژێك زانیاریمان پێده‌گات له‌و گه‌ڕه‌كانه‌ی موسڵه‌وه كه هێشتا له‌ژێرده‌ستی داعشدان كه ئاماژه به‌وه ده‌كه‌ن ناكۆكی و دابه‌شبوونی جددی له‌نێوان ئه‌ندامانی رێكخراوه‌كه خۆیاندا هه‌یه."\nوتی ئه‌و ناكۆكیانه به‌زۆری له‌وه‌دا كۆبووه‌ته‌وه كه چۆن ئیداره‌ی شه‌ڕ بكرێت. هه‌روه‌ها وتی دیارنه‌مانی زۆر له سه‌ركرده باڵاكانی گروپه‌كه له به‌ره‌كانی شه‌ڕدا ئه‌و دابه‌شبوونانه‌ی چڕتركردۆته‌وه.\nوتیشی زۆر له فه‌رمانده‌كانی داعش "له‌گه‌ڵ خێزانه‌كانیان هه‌ڵهاتوون و ژێرده‌سته‌كانیان به‌جێهێشتووه ، هه‌م فه‌رمانده نزمتره‌كانیان و هه‌م ئه‌ندامه ئاساییه‌كانیان، بۆ روبه‌ڕوبوونه‌وه‌ی چاره‌نوسی دیاریان كه له‌ناوچوونه به‌ده‌ستی سوپا و پۆلیس".\nجه‌ربا وتی: "ئه‌م پشتتێكردنانه ناڕه‌زایی و توڕه‌یی لێكه‌وتۆته‌وه له‌نێو چه‌كدارانی داعشدا له سه‌ركرده‌كانیان و بووه‌ته‌هۆی وره‌به‌ردانێكی یه‌كجار زۆر."\nوتیشی ئه‌م ناكۆكیانه زۆر زه‌حمه‌تتری كردووه بۆ داعش تا هانی چه‌كداره‌كانی بدات هێرش به‌رپابكه‌ن و هه‌روه‌ها وتی: "كرده‌ی خۆكوژی بووه‌ته دواهه‌مین هه‌ڵبژارده‌یان بۆ بیرچوونه‌وه‌ی تاڵیی تێكشكاندنیان."\nزیادبوونی گرژیوئاڵۆزییە ناوخۆییه‌كان\nبه‌پرسی راگه‌یاندنی پارتی دیموكراتی كوردستان له موسڵ، سه‌عید مه‌موزینی، به دیارونای وت ناكۆكیی نێوان ئه‌ندامانی داعش ماوه‌ی ساڵێكه له كه‌فوكوڵدایه.\nمه‌موزینی وتی: "شه‌ڕی رزگاركردنی موسڵ ئه‌و لێكترازانه‌ی به‌رفراوانتركردووه كه گروپه‌كه به‌ده‌ستیه‌وه ده‌یناڵاند و له ساڵی رابردووه‌وه بووته‌هۆی مردنی لانیكه‌م 300 تێرۆریستی داعش."\nوتیشی: "به‌ده‌گمه‌ن رۆژێك تێده‌په‌ڕێت و هه‌واڵی هه‌ڵهاتنی سه‌ركرده‌یه‌كی باڵای داعشمان پێنه‌گات له موسڵه‌وه به‌ره‌و شاری ره‌ققه [له سوریا]."\nوتی له سه‌ره‌تای كانونی یه‌كه‌مدا سه‌ركرده‌یه‌كی داعش، ناسروا به ئه‌بو ئه‌ناس سوری، له‌گه‌ڵ خێزانه‌كه‌ی هه‌ڵهات بۆ سوریا.\nهه‌روه‌ها وتی: "ناكۆكیی نێوان ئه‌ندامانی داعش گه‌یشتۆته لوتكه‌ی. حاڵه‌تی داڕمان و ئه‌و تێكشكانه یه‌ك له‌دوای یه‌كانه‌ی گروپه‌كه به‌سه‌ری هاتووه، به‌شه‌ڕهاتنی نێوان ئه‌ندامانی گه‌رمتركردووه."\nمه‌موزینی وتی رێكنه‌كه‌وتن له‌سه‌ر هێڵه‌كانی به‌رگری و به‌ره‌نگاریكردن له‌م هه‌فتانه‌ی دواییدا پێكدادانی چه‌كدارانه‌ی لێكه‌وتۆته‌وه له‌نێو ئه‌ندامانی داعشدا له‌و گه‌ڕه‌كانه‌ی هێشتا له‌ژێرده‌ستی گروپه‌كه‌دان، وه‌ك یه‌رموك كه پێكدادانی خوێناویی لێ روودا.\nسه‌ركردایه‌تی پشتگیری له‌ده‌ستده‌دات\nزانیاریه هه‌واڵگریه‌كان ئه‌وه پیشانده‌ده‌ن كه "دابه‌شبوونه‌كان گه‌یشتوونه‌ته خاڵێك كه هه‌ندێك سه‌ركرده‌ی داعش ته‌نانه‌ت داواده‌كه‌ن ئه‌بوبه‌كر به‌غدادی له سه‌ركرده‌یی لابه‌رن به‌هۆی خراپ به‌ڕێوه‌بردن و به‌رپرسیارێتیی له تێكشكانه‌كان "، مه‌موزینی وتی.\nله‌ناوه‌ڕاستی مانگی تشرینی یه‌كه‌مدا، چه‌ند رۆژێك پێش ئه‌وه‌ی هێزه‌كانی عێراق هێرشێك به‌رپابكه‌ن بۆ رزگاركردنی موسڵ، هه‌واڵه‌كان ده‌ریانخست به‌غدادی پلانێكی سه‌ركوتكردبوو بۆ لابردنی له سه‌ركردایه‌تی.\nمه‌موزینی وتی ده‌یان له‌وانه‌ی ده‌ستیان تێدا هه‌بوو له ئاودا خنكێنران، له‌وانه "پێنج سه‌ركرده‌ی نزیك له به‌غدادیه‌وه". ئاماژه‌ی به‌وه‌ش دا كه ره‌نگه كه‌سانی تریش هه‌وڵی ئه‌نجامدانی هه‌مان كرده بده‌ن ئه‌گه‌ر تێكشكانه‌كانی داعش به‌رده‌وام بن.\nشاره‌زای ستراتیژی و ئه‌فسه‌ری سه‌ربازیی پێشووی عێراقی، ئه‌حمه‌د شه‌ریفی، وتی ئه‌و سه‌ركه‌وتنانه‌ی دژ به داعش به‌ده‌ستهاتوون، لاوازیی بونیادی گروپه‌كه‌یان خستۆته‌ڕوو.\nشه‌ریفی به دیارونای وت كه هه‌روه‌ها په‌یوه‌ندییه لاوازه‌كانی نێوان ئه‌ندامانی داعشی ده‌رخستووه كه گروپه‌كه له‌ڕێی پڕوپاگه‌نده‌كه‌یه‌وه هه‌وڵی شاردنه‌وه‌ی داوه.\nوتی: "شه‌ڕه‌كه په‌رده‌ی له‌سه‌ر تێرۆریستان هه‌ڵماڵیوه. هه‌ڵهاتنی سه‌ركرده‌كانی، پێكدادانه دوباره‌بووه‌كان و ئه‌و سه‌رلێشێوان و نائومێدیه‌ی باڵی به‌سه‌ر ئه‌ندامانی گروپه‌كه‌دا كێشاوه، ده‌سكه‌وتێكی تری مه‌یدانیی هێزه‌كانمانه."\nوتیشی: "داعش ئه‌زمونی قۆناغی تێكشكان ده‌كات كه زۆر له سه‌رچاوه مرۆیی و داراییه‌كانی له‌ده‌ستداوه و ناشتوانێت خۆی بینابكاته‌وه یان تێكه‌ڵببێت به دانیشتوانه‌كه، چونكه هه‌موو ئه‌وه ره‌تده‌كه‌نه‌وه."\nyouness alouane | 2017-01-10\nعێراق به‌ته‌نها ناتوانێت داعش ده‌رپه‌ڕێنێت به‌هۆی به‌هێزییه‌وه. یونس عه‌لوان، مه‌غریب\nقاعیده شه‌ڕی راگەیاندن لەدژی داعش گه‌رمده‌كات\nناكۆكیه‌كانی نێوان قاعیده و "دەوڵەتی ئیسلامی لە عێراق و شام" (داعش) په‌ره‌یسه‌ندووه له‌كاتێكدا هه‌ردوو گروپه‌كه كێبڕكێی ده‌سه‌ڵات ده‌كه‌ن.


سه‌باره‌ت به هاوكارییه‌كان، دیندار زێباری داوایه‌ك لە رێكخراوە مرۆییەكان ده‌كات\n2020-04-22 [12:52 PM]\nدوای بڵاوبوونەوەی ڤایرۆسی كۆرۆنا حكوومەتی هەرێمی كوردستان بە بەشداری گشت دام و دەزگاكانی و بە پشتیوانی هاووڵاتیان چەند رێكارێكی خۆپارێزییان گرتە بەر بۆ رێگا گرتن لە تەشەنە نەكردنی ڤایرۆسەكە، ئەم رێكارانە تا راددەیەكی زۆر سەركەوتوو بوون و هەرێمی كوردستان وەك نموونەیەك بۆ بەرەنگاربوونەوەی ڤایرۆسەكە، دوای كۆنتڕۆڵكردنی ڤایرۆسەكە، ئێستا هەرێم نزیك بۆتەوە لە سەركەوتن بەسەر ڤایرۆسەكە و دووبارە ئاسایی كردنەوەی ژیان.\nد. دیندار زێباری رێكخەری راسپاردە نێودەوڵەتییەكان لە حكوومەتی هەرێمی كوردستان لەم بارەوە رایگەیاند: حكومەتی هەرێمی كوردستان بۆ پاراستنی گیانی دانیشتوانی هەرێمی كوردستان بە گشتی چەند رێكارێكی بۆ رووبەڕووبوونەوەی ڤایرۆسەكە گرتە بەر، ئەگرچی بەشێكیان لەسەر حیسابی كەمكردنەوەی داهاتەكانی حكومەت بوو بۆ نزیكەی سفر، بەڵام گیانی دانیشتوانی لەسەرووی هەموو ئیعتباراتێكی دیكە و رێكارەكانی خۆپارێزیی راگەیاند هەر لە داخستنی خاڵە سنوورییەكان و دام ودەزگاكانی حكومەتی و قوتابخانە و زانكۆكان تا دەگاتە قەدەغەی هاتوچۆ كە هاووڵاتییان هاوكار بوون بۆ سەرخستنی، ئەمەش هۆكارێكی سەرەكیی بوو كۆنتڕۆڵكردنی و نزیك بوونەوەی هەرێم لە كۆتایی هاتنی ڤایرۆسەكە.\nرێكخەری راسپاردە نێودەوڵەتییەكان زیاتر وتی: ئەم رێكارانەی كە لە هەرێمی كوردستان گیرانە بەر مایەی دەستخۆشی و ستایشی رێكخراوە نێودەوڵەتییەكان و وڵاتان بوو، لەم رووەوە نوێنەری وڵاتان وكونسوڵخانەكان ستایشی رێكارەكانی حكومەتی هەرێمیان كرد، چونكە ئەوەی پێویست بوو ئەنجامیدا بۆ پاراستنی گیانی هاووڵاتیان و هاندانیان بە پابەندبوون بە رێنماییەكان و داواشیان لە هاووڵاتیانیانی خۆیان كرد كە هاوشێوەی هاووڵاتیانی هەرێم رەفتار بكەن لەگەڵ ئەم ڤایرۆسە، هەروەها رێكخراوی تەندروستی جیهانی لە عێراق ستایشی رێكارەكانی حكومەتی هەرێمی كوردستان كرد، چونكە هاوتایە لەگەڵ ئەو پرۆتۆكۆل و رێكارانەی كە رێكخراوی ناوبراو دایناوە لە سەرتاسەری جیهان، هەروەها پەیمانگا ناسراوەكانی جیهان لەوانە پەیمانگای واشنتون ستایشی هەوڵەكانی حكومەتی هەرێمی كوردستانی كردووە لە رووبەڕووبوونەوەی بڵاوبوونەوەی كۆرۆنا، لە هەمان كاتدا داوا لە وڵاتان دەكات كە لەم رووەوە رێچكەی هەرێمی كوردستان بگرن.\nلە بارەی هاوكارییە نێودەوڵەتییەكان بۆ هەرێمی كوردستان بۆ رووبەڕووبوونەوەی ڤایرۆسی كۆرۆنا دیندار زێباری وتی: لە دوای بڵاوبوونەوەی ڤایرۆسی كۆرۆنا لە سەرتاسەری جیهان نەتەوەیەكگرتووەكان پلانێكی مرۆیی راگەیاند بە بڕی (2) ملیار دۆلار بۆ یارمەتیدانی وڵاتە هەژارەكان لەوانەش عێراق، هەروەها رێكخراوی ته‌ندروستی جیهانی به بڕی نزیكه‌ی 500 هەزار دۆلار پێداویستی پزیشكی و پێداویستی خۆپارێزی تایبه‌ت به به‌ره‌نگاربونه‌وه‌ی ڤایرۆسی كۆڕۆنا پێشکەشی هەرێم کرد، لەوانەش سێ ئامێری هه‌ناسه‌دانی ده‌ستكرد، سێ مۆنیته‌ر، جل و به‌رگی تایبه‌تی خۆپارێزی و كه‌ل و په‌لی تری خۆپارێزی وه‌ك ده‌ستكێش و دەمامک و چاویلكه و پێداویستی دیکە كه له نه‌خۆشخانه‌كان پێویستن. لە لایەكی دیكەوە رێكخراوی سیبیرت ئۆف ئەمریكا لەسەر داوای وەزارەتی پێشمەرگە و لە رێگای كونسوڵخانەی گشتی ئەمریكا لە هەولێر بڕی (18000) دۆلاری پێشكەش بە وەزارەتی پێشمەرگە كرد بۆ دابینكردنی كەلوپەلی خۆپارێزی بۆ هێزەكانی پێشمەرگە كە بریتی بوون لە دەمامك و دەستكێش و كەرەستەی پزیشك و پاككردنەوە.\nدیندار زێباری زیاتر وتی: حكومەتی هەەرێمی كوردستان بەبێ جیاوازی خزمەتگوزارییەكانی پێشكەش بە دانیشتوانی هەرێم كردووە لەوانەش ئاوارە و پەنابەران و گشت رێكارە تەندروستییەكان لە كەمپەكانیش جێبەجێ دكران، بەڵام بەر لە سەرهەڵدانی ڤایرۆسی كۆرۆنا لە هەرێمی كوردستان داوامان لە رێکخراوی تەندروستیی جیهانی كرد، گرنگییەكی زۆر بە مەترسیی بڵاوبوونەوەی ڤایرۆسی کۆرۆنا بدات، بەتایبەتیش لە کەمپەکان و ئەگەری تووشبوون بەم ڤایرۆسە لەو شوێنانە زیاترە و کۆنتڕۆڵکردنیشیان کارێکی ئاسان نابێت. بەتایبەتی دوای ئەوەی بودجەی تایبەت بە یارمەتیدانی راگوێزراوان لە چەند کەرتێک بە رێژەی (٥٠%) کەم کرایەوە کە کارێگەرییەکی زۆری لەسەر پێشکەشکردنی خزمەتگوزارییەکان هەبوو.\nلە كۆتایی لێدوانەكەیدا د. دیندار زێباری رێكخەری راسپاردە نێودەوڵەتییەكان لە حكوومەتی هەرێمی كوردستان وتی: لە ئێستادا سەدان هەزار ئاوارە و پەنابەر لە كوردستان ماون و نەگەڕاونەتەوە سەر زێدی خۆیان بە جۆرێک کە ٢٣٪ی ڕێژەی دانیشتووانی هەرێمی کوردستان زیادی کردووە، ئەمەش قورساییەکی گەورەی خستووەتە سەر حکوومەتی هەرێمی کوردستان کە ٣٩ کەمپی بۆ ئاوارەکانی عێراق و ٩ کەمپیشی بۆ پەنابەرانی رۆژئاوای کوردستان تەرخان کردووە و ٧٠٪ی خەرجییەکانی کەمپەکان دابین دەکات، لە کاتێکدا نەتەوە یەکگرتووەکان تەنیا ٢٥٪ و ڕێکخراوە مرۆییەکانی دیکەش تەنیا ٥٪ی خەرجییەکان دابین دەکەن، لێرە دووبارە داوا لە رێكخراوە مرۆییەكان دەكەن كە ئەم تایبەتمەندییەی هەرێم و ئاوارە و پەنابەران لەبەرچاو بگرن لە كاتی تەرخان كردنی هاوكاری بۆ رووبەڕووبوونەوەی ڤایرۆسی كۆرۆنا.


قوتابیان چۆن مامه‌ڵه له‌گه‌ڵ ئامێره ئه‌لكترۆنیه‌كان بكه‌ن؟ – بەڕێوەبەرایەتی گشتی پەەروەردەی سلێمانی\nقوتابیان چۆن مامه‌ڵه له‌گه‌ڵ ئامێره ئه‌لكترۆنیه‌كان بكه‌ن؟\nچۆنیه‌تی مامه‌ڵه‌كردن له‌گه‌ڵ ئامێره ئه‌لكترۆنیه‌كان و كاریگه‌رییان له‌رووی ته‌ندروستی و ده‌رونیه‌وه‌و به‌كارهێنانیان له رووی یاساییه‌وه بۆ قوتابیانی قوتابخانه‌ی هه‌واری بنه‌ڕه‌تی روونده‌كرێته‌وه.\nله‌سیمینارێكدا له قوتابخانه‌ی هه‌واری بنه‌ڕه‌تی، سامان سیوه‌یلی- توێژه‌ری كۆمه‌ڵایه‌تی و ده‌روونی له‌گه‌ڵ نه‌قیب دارا- به‌ڕێوه‌به‌ری پۆلیسی كۆمه‌ڵگه‌یی رۆژهه‌ڵاتی سلێمانی چۆنیه‌تی مامه‌ڵه‌كردنیان له‌گه‌ڵ ئامێره ئه‌لكترۆنیه‌كان بۆ قوتابیان روونكرده‌وه.\nله‌سه‌ره‌تای سیمیناره‌كه‌دا، سامان سیوه‌یلی، خراپ به‌كارهێنانی ئامێره ئه‌لكترۆنیه‌كانی وه‌ك مۆبایل و كۆمپیوته‌ر له‌سه‌ر ته‌ندروستی و ده‌رونی قوتابیان و كاریگه‌رییان له‌سه‌ر ئاستی زانستییان و چۆنیه‌تی مامه‌ڵه‌كردنی دروست له‌گه‌ڵ ئه‌و ئامێرانه بۆقوتابیان رونكرده‌وه‌و دواتریش باسی له‌و كێشه‌و گرفتانه‌كرد كه دێنه به‌رده‌م قوتابیان و چۆنیه‌تی هه‌وڵدانی دروست بۆ كاتی تاقیكردنه‌وه‌كان.\nپاشان نه‌قیب دارا به‌رێوه‌به‌ری پۆلیسی كۆمه‌ڵگه‌یی رۆژهه‌ڵاتی سلێمانی، یاسای خراپ به‌كارهێنانی ئامێره‌كانی په‌یوه‌ندیكردن و ئه‌و سزایانه‌ی روونكرده‌وه كه له یاساكه‌دا دانراون بۆ ئه‌و كه‌سانه‌ی مامه‌ڵه‌ی خراپ به ئامێره‌كانی په‌یوه‌ندیكردن ده‌كه‌ن.\nهه‌روه‌ها له رووی یاساییه‌وه قوتابیانی رێنماییكرد چۆن مامه‌ڵه له‌گه‌ڵ ئامێره‌كانی په‌یوه‌ندی ده‌كه‌ن.\nئه‌م سیمینارانه له له‌درێژه‌ی ئه‌و كوڕو سیمینارانه‌دایه كه به‌رێوه‌به‌رێتی راگه‌یاندنی سه‌ر به به‌رێوه‌به‌رایه‌تی گشتی په‌روه‌رده‌ی سلێمانی رێكیان ده‌خات بۆ هۆشیاركردنه‌وه‌ی قوتابیان و خوێندكاران له‌سه‌ر به‌كارهێنانی ئامێره‌كانی په‌یوه‌ندی.\nهه‌واڵێكی گرنگ بۆ ده‌رچووانی دوانزه‌ی ئاماده‌یی\nزەمالەی خوێندن لە ویلایەتە یەكگرتووەكانی ئەمەریكا


كێ لەئەنجومەنی پارێزگای سلێمانی سەریخست؟\nد. ئاسۆ فەرەیدوون لەبارەی دیموكراسی و دەسەڵاتی هێزی چەكدارەوە هەندێك قسەی كرد\nد.ئاسۆ، بەبڕوانامەی پزیشكی و بەژیانكردن لەئەوروپای دیموكراسیدا، هێشتا وەك پێویست نەشارەزایی لەسیستم و چەمكی دیموكراسیدا هەیە، نە لەگرنگی و هێزی هێزە چەك بەدەستەكان تێگەیشووە!\nقسەكانی دكتۆر ئاسۆ ئەوەندەی وەڵام بوو بۆ قسەیەكی پێشتری بەڕێز مەلابەختیار، ئەوەندە مەبەستەكەی ڕونكردنەوە نەبوو لەسەر دیموكراسی و پایەكانی! چونكە هەربەقسەكانیدا دیارە بایی ئەوەندە شارەزایی لەدیموكراسی و سیستمە دیموكراسییەكاندا نییە بتوانێت بیكاتە پێوەر بۆ پێوانەكردنی بۆچوونەكانی مەلابەختیار لەسەر دیموكراسی!\nبەڵام لەگەڵ ئەوەشدا:\nسەیرە د. ئاسۆ هێشتا بەتەواوەتی لەمەبەستی قسەكانی پێشتری مەلابەختیار نەگەیشتبێت و قسەشی لەسەربكات!\nمەلابەختیار لەدیدارێكی تەلەفیزیۆنی ڕوداودا سێ ساڵ بەرلەئێستا ووتی: (یەكێتی حزبێكە هێزی چەكداری هەیە، هێزی یەكێتی بەكورسییەكانی ناپێورێت، بەڵكو بە چەكدارەكانیدا دەپێورێت و ئەگەر یەكێتی یەك كورسیشی هەبێ هەریەكێتییە).\nمەلا بەختیار تێدەگات و دەزانێت و بەداخیشە بۆ ئەوەی كەدیموكراسی لەكوردستان، هێشتا لەقۆناغی سەرەتای لەدایكبونیدایە و بەسەد ساڵی تریش هێشتا سیستمی دیموكراسی ناگاتە ئەو ئاستەی پێی بوترێ دیموكراسی تەمام عەیار!\nد. ئاسۆ دەیەوێت پێمان بڵێ (لەكوردستان سیستمی حوكمڕانی دیموكراسییە و دەسەڵاتی چەكدار گرنگییەكی ئەوتۆی لەحوكمڕانیدا نییە!)، ئەم بۆچونە وەڵامێكی ناڕاستەوخۆی بۆچونەكەكەی مەلا بەختیار بوو.\nئەگەر وایە، ئەدی دكتۆر ئاسۆ بەپێی كام پێوانەی دیموكراسی بوو بەپارێزگاری سێمانی؟\nئایا د. ئاسۆ هەرلەبنچینەدا بەدەنگی دەنگدەر بوو بەئەندامی ئەنجومەن، یان بەهیمەتی دەنگ ژمێر؟\nئایا ئەگەر د. ئاسۆ، هێزی، هێزی چەكداری نەبوایە دەبوو بەپارێزگار؟\nئاخر بۆ پێمان ناڵێت هەرلەبنچینەوە بەكام پێوەری دیموكراسی و بەڕاوێژی كێ كاندیدكرا بۆ ئەنجومەنی پارێزگا؟\nلەدوو هەڵبژاردنی پێشتری پەڕلەمانی كورستاندا كورسییەكانی پارتی دوو ئەوەندە و كەمێك زیاتریش بوون لەكورسییەكانی یەكێتی، بەڵام ئایا:\nپارتی توانی بەڕێژەی كورسیی، خۆی بەسەر یەكێتیدا بسەپێنێت؟\nئەی ئایا یەكێتی ملی دا بۆ ڕادەستكردنی دەسەڵاتەكانی خۆی بەپارتی؟\nبەڕەچاوكردن دۆخی ئێستای كوردستان، لەهەڵبژاردنی داهاتووش هێزی چەكدار پشكەكانی حكومەت دیاری ئەكات نەك كورسییەكانی پەڕلەمان\nئەوەی بەلای منەوە سەیرە، ئەوەیە كە:\nمەلابەختیار پێش ڕووداوەكان، پێش هەڵبژاردنەكان پێشبینی كردبوو، نەك هە پێشبینی بەڵكو بەقەناعەتەوە ڕای وابوو كەهێزی چەكدار تەحەكوم دەكات نەك ژمارەی كورسی، هەرواش دەرچوو، كەچی د.ئاسۆ دوای تێپەڕبوونی سێ ساڵ بەسەر قسەكانی مەلابەختیار و هەڵبژاردنی پێشوودا هێشتا نەیزانیوە ڕوداوەكان و پشكەكانی حكومەت و دەسەڵات چۆن دابەشكراون!!!


لە وڵاتی نۆڕوێژ یادی ٧٣هەمین ساڵوەگەڕی دامەزرانی کۆماری کوردستان بەرز راگیرا - KDPmedia\nHomeنۆروێژلە وڵاتی نۆڕوێژ یادی ٧٣هەمین ساڵوەگەڕی دامەزرانی کۆماری کوردستان بەرز راگیرا\n21/01/2019 نۆروێژ, هەواڵ, کۆمیتەکان\nناوەندی هەواڵ- نۆروێژ : ئێوارەی رۆژی شەممە ١٩ی یانواری ٢٠١٩ی زایینی، بە بەشداری کۆمەڵێکی بەرچاو لە ئەندامان و لایەنگرانی حیزبی دێموکراتی کوردستان و نوێنەرانی هێز و لایەنە کوردستانییەکان، لە وڵاتی نۆڕوێژ ٧٣هەمین ساڵوەگەڕی دامەزرانی کۆماری کوردستان لە رێوڕەسمێکی بەشکۆدا رێزی لێ گیرا.\nکومیتەی نۆڕوێژی حیزبی دێموکراتی کوردستان بە هاوکاریی یەکێتی ژنانی دێموکراتی کوردستان و یەکێتی لاوانی دێموکراتی رۆژهەڵاتی کوردستان ئێوارەی رۆژی شەممە ١٩ی یانوار، بە بەشداری کۆمەڵێکی بەرچاو لە ئەندامان و لایەنگرانی حیزبی دێموکراتی کوردستان و نوێنەرانی هێز و لایەنە کوردستانییەکان لە بیرەوەری ٧٣هەمین ساڵوەگەڕی دامەزرانی کۆماری کوردستاندا، رێوڕەسمێکی بەشکۆیان بەڕێوە برد و رێزیان لەو یاد و بیرەوەرییە گرت.\nسەرەتای رێوڕەسمەکە بە سروودی نەتەوایەتی “ئەی رەقیب” و چەند ساتێک بێدەنگی بۆ رێزگرتن لە گیانی پاکی شەهیدانی رێگای رزگاری کوردستان بە تایبەت شەهیدانی کارەساتی ١٧ی خەرمانانی قەڵای دێموکرات دەستی پێ کرد. پاشان لە لایان بەڕێوەبەرانی رێوڕەسمەکە هاوڕێیان “یاسین حاجی زادە” و خاتوو “شادی ئەحمەدپوور”ەوە بەخێرهاتنی بەشداران و ئامادەبووان کرا. بەدوای ئەودا پەیامی کومیتەی نۆڕوێژی حیزبی دێموکراتی کوردستان لە لایان هاوڕێ حەسەن غەمباری بەرپرسی کومیتەی نۆڕوێژەوە خوێندەرایەوە کە لە بەشێک لە پەیامەکەدا هاتبوو: “ساڵی ١٣٢٤ی هەتاوی بۆ خەڵکی کوردستان بە گشتی و بۆ کوردستانی رۆژهەڵات بە تایبەتی ساڵێکی دیار و تایبەت بوو، چونکە لە هاوینی ئەوساڵەدا بوو کە کۆمەڵەی ژێکاف (کۆمەڵەی ژیانەوەی کورد) دوای سێ ساڵ تێکۆشانی بەردەوام و نیشتیمانپەروەرانە، جێی خۆی دا بە حیزبی دێموکراتی کوردستان و، بەو شیوەیە بەردی بناخەی رێکخراوێکی سیاسی مۆدێرن و دێموکرات و رزگاریخواز داندرا کە پێشەوا قازی محمد رۆڵی سەرەکی و یەکلاکەرەوەی لە بونیادنانیدا هەبوو.”\nهاوڕێ حەسەن غەمبار لە پەیامەکەیدا وێڕای ئاماژەدان بە هەلومەرج و بارودۆخی ئەوکاتی ئێران و ناوچەکە گوتی: “چەند مانگ دواتر، لە رۆژی ٢ی رێبەندانی هەمان ساڵدا، بە کەڵکوەرگرتن لە هەلومەرجی جیهانی و دەرفەتێک کە لە ناوچەکەدا هاتبووە پێشێ، خەڵکی کوردستان بە رێبەرایەتی حیزبی دێموکراتی کوردستان و پێشەوا قازی محەممەد، توانیان تابۆی سیستمی پاشایەتی لە ئێراندا بشکێنن و بۆ یەکەم جار لە مێژووی بزوتنەوەی رزگاریخوازی کوردستاندا حکومەتێکی نەتەوەیی لە شکڵی کۆمارییدا بونیاد بنێن و شاری مەهابادیش وەک پێتەختی ئەو کۆمارە دیاری بکەن. بەم شێوەیە بە رێبەرایەتی حیزبی دێموکراتی کوردستان و پێشەوا بلیمەتەکەی بوو کە گەلی کورد لەو پارچەیە لە نیشتیمانی دابەشکراوماندا توانی ئەگەر بۆ ماوەیەکی کورتیش بێت بە مافە نەتەوایەتییەکانی شاد بێت و خۆی لە ریزی گەلانی رزگاربووی جیهاندا ئەژمار بکات.”\nبەرپرسی کومیتەی نۆڕوێژی حیزبی دێموکراتی کوردستان گوتیشی: “هەر چەند تەمەنی کۆماری کوردستان کورت بوو، بەڵام لەو ماوە کورتەدا سیاسەت و بەرنامە پێشکەوتنخوازەکانی کۆمار بوون بەجێی هیوای کورد لە هەموو بەشەکاندا و لە راستیدا هەموو لایەک ئامادەی بەشداری و خزمەتکردن لە کۆماردا بوون، بەشداریی بارزانییەکان بە سەرۆکایەتیی نەمر مەلا مستەفا بارزانی و سەردانی ژمارەیەکی بەرچاو لە کوردەکانی کوردستانی تورکیە بۆ کۆمار، ئەو راستییە دەسەلمێنن، هەر بۆیەش دەبینین دوای رووخانی کۆمار و لە سێدارەدانی پێشەوا قازی محەممەد و باقی رێبەرانی کۆمار، لە ٧٢ساڵی رابردوودا لەهەر جێگا و کاتێکدا دەرفەتێک خولقا بێ، گەلی کورد بۆنە و رێوڕەسمی بۆ پیرۆزکردنی ئەو یادە پێک هێناوە و سەرکوت و زەبروزەنگی دیکتاتۆرەکان ئەو یاد و بیرەوەرییەی بەهێزتر کردووە. بە چەشنێک کە ئێستا تاکی نیشتمانپەروەری کورد لە هەموو بەشەکانی کوردستان یادی کۆمار و پێشەوا و ٢ی رێبەندان بە هی خۆی دەزانی و هەموویان بە ئاواتی ئەو رۆژەن کە جارێکی دیکە کۆمارێک دابمەزرێنن کە نەک هەر یادەکەی، بەڵکوو بۆ خۆشی هەر بەسەر پێوە بمێنێ.”\nئەوجار پەیامی یەکێتی ژنانی دێموکراتی کوردستان بەم بۆنەوە لە لایان خاتوو شنە حەکیمزادەوە پێشکەش کرا. ناوبرا وێڕای پیرۆزبایی ئەو ڕۆژە مەزنە، ئاماژەیەكی كورتی بە كۆماری كوردستان كرد و گوتی: ” دەستكەوتەكانی كۆمار لە ھەموو بوارەكاندا بێ وێنە بوون و ھەموو چین و توێژەكانی كۆمەڵگای كوردی لەخۆ گرتبوو كە ژنانیش لەو دەستكەوتە مێژووییە بێبەش نەبوون و لە ژیر سێبەری ئەو كۆمارە دا بە دەستپێشخەری و پشتیوانی پێشەوا قازی محەممەد ،یەكەم ڕێكخراوی تایبەت بە ژنان دامەزرا و ژنانیش توانیان بێنە مەیدان و لە پرسە سیاسی و كۆمەڵایەتییەكان دا ڕۆڵ بگێڕن.”\nخاتوو شنە حەکیمزادە لە بەشێكی دیکەی پەیامەکەیدا ئەوەشی خستە روو کە: “دوای تێپەڕبوونی ٧٣ساڵ بەسەر دامەزرانی كۆماری كوردستاندا، ژنان ھەروا لە مەیدان دان و بەشداری خەباتی نەتەوەیی و یەكسانیخوازی دەكەن كە لە ١٧ی خەرمانانی ئەوساڵدا و لە ئەنجامی ھێرشی مووشەكیی كۆماری ئیسلامی ئیران بۆ سەر قەڵای دێموكرات، دوو سكرتێری ئەو ڕێكخراوە ھاو كات دەگەڵ چەند كادر و پێشمەرگە و ئەندامانی رێبەریی دیکەی حیزب، گیانی خۆیان بە ڕێگای ڕزگاری و یەكسانی بەخشی.”\nهەرەوەها گوتیشی: “لەگەڵ ئەوەدا كە ژنان بێ وچان بەشداری خەباتی ڕەوای گەلی كوردیان كردووە مخابن ژنان تا ئێستاش لە ژێر ستەم و دەسەڵاتی كۆنەپەرەستانەی كۆماری ئیسلامی دا دەچەوسێنەوە و زۆر جاریش دەبنە قوربانی دواكەوتوویی و نەریتی باوی كۆمەڵگا.”\nدوابەدوای پەیامەکان، هونەرمەندی نیشتمانپەروەر و ناسراوی گەلەکەمان کاک مستەفا دادار، بە دەنگە خۆشەکەی خۆی و گوتنی چەند گۆرانی و سروودی شۆڕشگێڕی، جۆش و خرۆشێکی تایبەتی بە رێوڕەسمەکە بەخشی و لە لایان هاوڕێ کەریم ئەڵڵاوەیسی بەرپرسی پەیوەندییە نۆڕوێژییەکانی کومیتەی نۆڕوێژەوە، بە ناوی سەرجەم ئەندامانی کومیتە و بەشدارانەوە چەپکە گوڵی رێزلێنان پێشکەش بەو هونەرمەندە خۆشەویستە کرا.\nئەوجار مایکی ئەو رێوڕەسمە درایە هونەرمەندی دەنگخۆش و تێکۆشەر کاک بێهروز لوتفی و لە بڕگەیەشدا، ناوبراو بە دەنگە خۆشەکەی خۆی رێوڕەسمەکەهەرچی زیاتر رازاندەوە و هاوکات دەگەڵ گۆرانی، شایی و هەڵپەڕکێ و شادی بەشداران تا درەنگانی شەو درێژەی هەبوو و لە کۆتاییدا، لاوی دەنگخۆش کاک رێباز خنکاڵی چەند گۆرانییەکی پێشکەش کرد.\nشایانی باسە هەریەک لە:\n– یەكیەتی لاوانی دێموكراتی رۆژھەڵاتی كوردستان\n– كۆنگرەی نەتەوەیی كوردستان\n– كۆمەڵەی شۆڕشگێڕی زەحمەتكێشانی كوردستانی ئێران\nبرووسکەی پیرۆزباییان ناردبوو و پەیامی یەكیەتی نیشتمانیی كوردستان لە لایەن كاك “سەلیم بەرزەنجی” و پەیامی سازمانی خەباتی كوردستانی ئێران لە لایەن خاتوو “شنۆ”وە هاتنە پێشكەش كردن.


به‌مه‌به‌ستی به‌ڕێوه‌چوون و ده‌ست پێكی یاریه‌كانی وه‌رزی 2019 - 2020 ی خولی نایابی باله‌ی یانه‌كانی عێراق ، یه‌كێتی ناوه‌ندی باله‌ی عێراق یانه‌كانی به‌شدار له خوله‌كه ئاگادار ده‌كاته‌وه له واده‌ی ده‌ست پێكی خوله‌كه و هه‌روه‌ك ئه‌نجام دانی كۆبونه‌وه‌ی هونه‌ری .\nیه‌كێتیه‌كه له ئاگاداریه‌كدا ، یانه‌كان ئاگادار ده‌كاته‌وه كه له كاتژمێر 1:00 ی پاش نیوه‌ڕۆی ڕۆژی یه‌ك شه‌ممه‌ی داهاتوو به‌رواری 15 / 9 / 2019 و نوێنه‌ریان ئاماده‌بێت له نێو باره‌گه‌ی سه‌ره‌كی یه‌كێتی ناوه‌ندی باله‌ی عێراق ئه‌وه‌ش به‌مه‌به‌ستی به‌شداریان له كۆبونه‌وه‌ی هونه‌ری بۆ ئه‌نجام دانی یاریه‌كانی خولی نایابی باله‌ی یانه‌كانی عێراق كه بڕیاره یاریه‌كانی له به‌رواری 1 / 10 / 2019 ده‌ست پێبكات .\nئه‌مه‌و مه‌رجه نوێنه‌ری یانه‌كان نوسراوی فه‌رمی یانه‌كانیان بۆ به‌شداری له خوله‌كه پێبێت و ئاراسته‌ی یه‌كێتی ناوه‌ندی باله‌ی عێراقی بكه‌ن .\nئه‌م بابه‌ته 6191 جار خوێنراوه‌ته‌وه


👁 ئەم بابەتە 4,415 جار بینراوە\n📝 جە باب غەزەبو زیتونی گەورە سیخوڕێۊ تورکیاش کوشت بەڵگەنامەکان\n📅 کاتی تۆمارکردن Sep 23 2018 2:27PM\nجەی بارەۋە ژوورو غەزەبو زەیتونی ۋەڵاکریاش دان و ئا [ زۆرتر... 👁] ✖ ✖ ✖ 0 0 ✔ 95% ✍ هـ.ب. 23-9-2018 14:27:46\n📝 سیخوڕێکی بە ئەزموونی میتی تورکیا لە باب کوژرا بەڵگەنامەکان\n📅 کاتی تۆمارکردن Sep 23 2018 2:19PM\nژووری چالاکییەکانی تووڕەیی زەیتون لەڕاگەیەندراوێکد [ زۆرتر... 👁] ✖ ✖ ✖ 0 2 ✔ 95% ✍ هـ.ب. 23-9-2018 14:19:06\n🌳 لە جوودی ژینگە قڕدەکرێت، دارستانەکان بوونەتە خۆڵەمێش ژینگەی کوردستان\n📅 کاتی تۆمارکردن Sep 25 2018 2:58PM\nبە هۆی بۆردومانی سوپای تورکیای داگیرکەرلە چیای جوو [ زۆرتر... 👁] ✖ ✖ 0 0 ✔ 86% ✍ ن.ئـ. 25-9-2018 14:58:24\n👁 ئەم بابەتە 2,897 جار بینراوە


رێڤه‌به‌ریا گشتى یا په‌روه‌ردا پارێزگه‌ها دهۆك\nپه‌روه‌ردا پارێزگه‌ها دهۆك\nرێڤه‌به‌ریا گشتى یا په‌روه‌ردا پارێزگه‌ها دهوك\nپه‌یڤا رێڤه‌به‌رێ گشتى\nدویتن و ناما مه\nپه‌روه‌ردا دهۆك روژهه‌لات\nپه‌روه‌ردا دهۆك روژئاڤا\nپه‌یره‌و پروگرامێن خاندنێ\nپۆلا دووێ بنه‌ڕه‌ت\nپۆلا ئێكێ بنه‌ڕه‌ت\nرێنما و بریارێن وه‌زاره‌تێ\nپێنچ قوتابخانه ژلايێ رێكخراوا Help يا ئه‌لمانى ڤه هاتنه نويژه‌نكرن\nبه‌لاڤكرن: په‌روه‌ردا دهۆك روژهه‌لات\n29 نیسان 2019\nرێكه‌فتى 29/4/2019 رێ وره‌سمێن بدوماهى هاتنا نويژه‌نكرنا 5 قوتابخانا ل سنورێ پارێزگه‌ها دهوكێ هاتنه گێران .\nدڤان رێ وره‌سمان دا و ب ئاماده‌بونا به‌رێزان عمر على تاها رێڤه‌به‌رێ گشتى يێ په‌روه‌ردێ ل پارێزگه‌ها دهوكێ ونوينه‌رێ رێكخراوا Help وهه‌ردوو رێڤه‌به‌رێن په‌روه‌ردێن قه‌زا دهۆك رۆژهه‌لات و رۆژئاڤا وژماره‌كا سه‌رپه‌رشتيار و ماموستا و به‌رپرسێن حکومی و حزبی رێ و ره‌سمێن دۆماهی ئینانا نویژه‌نکرنا قوتابخانا هاتنه گێران ، رێڤه‌به‌رێ گشتی یێ په‌روه‌ردێ په‌سنا كارێ هاتيه ئه‌نجام دان یێ رێکخراوا ناڤهاتی کر و ده‌ستخۆشی ل کارێ وان کر بۆ پشته‌ڤانیا وان یا به‌رده‌وام و رێکخراوا Help كه‌رتێ په‌روه‌ردێ ب ئه‌وله‌وياتا كارێ خو دانه زانين .\nدويف دا به‌رێزان گه‌ريانه‌ك دناڤ قوتابخانا دا كر وژنێزيك ئاگه‌هدارى كارێ بدۆماهی هاتنا نويژه‌نكرنێ بون .\nهه‌ژى گوتنێ يه ئه‌ڤ پروژێ نويژه‌نكرنێ 5 قوتابخانه ب خوڤه گرتبون لسنورێ هه‌ردوو په‌روه‌ردێن قه‌زا دهوك روژهه‌لات وروژئاڤا و سێمێل كو ژلايێ رێكخراوا Help يا ئه‌لمانى هاتنه ئه‌نجام دان و به‌ریا نها ژی 3 قوتابخانه هاتبوونه نویژه‌نکرن و لژێر سه‌رپه‌رشتیا رێڤه‌به‌ریا ئاڤاهیان ل رێڤه‌به‌ریا گشتی یا په‌روه‌ردێ و پشکێن ئاڤاهیان ل رێڤه‌به‌ریێن په‌روه‌ردێن قه‌زایان .\nدخیڤه‌تگه‌ها دیده‌ڤانى یا په‌روه‌ردێن پارێزگه‌هێ دا كچ و كورێن په‌روه‌ردا دهوك روژهه‌لات رێزێن ئێكێ و دووێ بده‌سڤه‌ئینان\nرێڤەبەرێ گشتى يێ پەروەردێ هايدارى رەوشا ئەزموونان ل سنورێ په‌روه‌ردا دهۆک رۆژهه‌لات دبيت\nئەزموونێن خولا دووێ يێن قوناغا 12 ئامادەيى و9 بنەرەتى ل سەرانسەرى هەرێما كوردستانێ دەستپێكرن\nرێڤه‌به‌را په‌روه‌ردا دهۆك رۆژهه‌لات ل گه‌ل رێڤه‌به‌رێن بنگه‌هێن ئه‌زموونان كومبوو\nكۆمبوونه‌ك ل گه‌ل رێڤه‌به‌رێن بنگه‌هێن ئه‌زموونێن خولا دوویێ هاته كرن\nپێشكێشكرنا فورمێن قوناغا 12 ده‌ره‌كێ\nپولا نه‌هێ بنه‌ره‌ت ـ نشتێمانێ\nگازنده و پێشنیار\nگازنده وتێبینى وپێشنیارێن هه‌وه یێن رێزدار\nمالپه‌ر ده‌سپێك نووچه ئه‌زموون رێنما وبریارێن وه‌زاره‌تێ ئاگه‌هدارى ڤیدیو لینك\nپه‌روه‌رده په‌روه‌ردا قه‌زا دهوك روژ هه‌لات په‌روه‌ردا قه‌زا دهوك روژ ئاڤا په‌روه‌ردا قه‌زا زاخو په‌روه‌ردا قه‌زا شێخان په‌روه‌ردا قه‌زا به‌رده‌ره‌ش په‌روه‌ردا قه‌زا ئاكرێ په‌روه‌ردا قه‌زا شنگال په‌روه‌ردا قه‌زا ئامێدیێ په‌روه‌ردا قه‌زا تلكیف په‌روه‌ردا قه‌زا سێمێل\nسیسته‌مێن خواندنێ باغچێ زاروكان بنه‌ره‌ت ئاماده‌یى پیشه‌یى په‌یمانگه‌هـ به‌هره‌داران\nCopyright perwerdagduhok.net - 2018, All rights Reserved. Developed by: Galwan Khalid


خولی پلە یەکی ئەڵمانیا - هێرتا بەرلین vs هۆفێنهایم - Soccer - Yariga - Results, fixtures, tables and statistics\nکۆڵن vs. بۆروسیا دۆرتموند فرێیبورگ vs. بایێر لیڤەرکوزن ڤۆڵفسبۆرگ vs. شتوتگارت ماینز ٠٥ vs. بایێرن میونیش شاڵکە vs. ڤێردێر برێمەن هێرتا بەرلین vs. هۆفێنهایم بۆروسیا مۆنشێنگلادباخ vs. ئاڕ بی لایپزیگ ئاوگسبورگ vs. ئینتراخت فرانکفورت هامبورگ vs. هانۆڤەر ٩٦ ئاڕ بی لایپزیگ vs. ئاوگسبورگ\nهێرتا بەرلین vs هۆفێنهایم 1-1\n38' A. Kramarić (PG)\nساڵۆمۆن کالو (G) 58' (دروستکرا لە لایەن: V. Lazaro)\n'57 بۆ ڤێداد ئیبیسێڤیچ\n'90 بۆ M. Mittelstädt\n'17 بۆ N. Amiri\n'83 بۆ پ. کادیرابیک\n'70 بۆ R. Zulj\nM. Covic (DEU)\n'17 بۆ K. Demirbay\n'57 بۆ ئالێکساندر ئێسڤاین\n'83 بۆ A. Kramarić\n8 ساڵۆمۆن کالو 58'\n11 F. Grillitsch 75'\n27 A. Kramarić 38'\n32 D. Geiger 90'\n17 M. Mittelstädt بۆ ساڵۆمۆن کالو 90'\n19 ڤێداد ئیبیسێڤیچ بۆ ئالێکساندر ئێسڤاین 57'\n34 M. Covic\n3 پ. کادیرابیک بۆ A. Kramarić 83'\n18 N. Amiri بۆ K. Demirbay 17'\n20 R. Zulj بۆ ئادەم سزالای 70'


ئەسرین قادری: پشتگیری شۆڕشی ژنان لە ڕۆژئاوا و باکور دەکەین – RojNews.News\nئەسرین قادری: پشتگیری شۆڕشی ژنان لە ڕۆژئاوا و باکور دەکەین\n24/02/2020 - 8:38:20 pm\nدووشەممە, 20 يون 2016 – 11:20\nئەسرین قادری، ئەندامی کومیتەی ژنانی ڕێکخراوی کوردستانی حزبی کومونیستی ئێران (کۆمەڵە)، باس له کارو چالاکییه‌کانی ژنانی کۆمه‌ڵی ده‌کات و راشیده‌گه‌یه‌نێت: په‌یوه‌ندی باشمان له‌گه‌ڵ ژنانی رۆژئاوادا هه‌یه.\nئەسرین قادری، ئەندامی کومیتەی ژنانی ڕێکخراوی کوردستانی حزبی کومونیستی ئێران (کۆمەڵە له چاوپێکه‌وتنێکدا له‌گه‌ڵ رۆژنیوز باس له کاروچالاکییه‌کانی خۆیان و په‌یوه‌ندییه‌کانیان له‌گه‌ڵ ژنانی رۆژئاوای کوردستان ده‌کات و بەرخۆدانی ئازادیخوازانەی ژنان لە باکور و ڕۆژئاوا ستایش ده‌کات.\nرۆژنیوز: دەوترێت کۆمەڵە یەکەم هێزی رۆژهه‌ڵاتی کوردستانە کە هەلی بۆ چالاکی ژنان ڕەخساند، په‌یوه‌ندی بزوتنەوەی ژنان لەگەڵ کۆمەڵە چۆن بووە؟\n-ئامادەبوونی ژنان لە خەبات و چالاکی سیاسی دا دەگەڕێتەوە بۆ بەر لە دامەزرانی کۆمەڵە، بەرەی چەپی بزوتنەوەی ژنان لە ئێران تا ساڵی 1953 بەتەواوی لە ژێر کاریگەری حیزبی توودە دا بووە، حزبی توودە بە خاتری پشت بەستنی بە سۆڤیەت، بایەخی بۆ بزوتنەوەی ژنان دادەنا و چالاکیەکی زۆری لە ئەم بوارەدا هەبوو، سۆڤیەت ئەگەرچی لە نیوەی دووهەمی سەدەی بیست دا بەرە و پەیوەستە کاپیتالیستیەکان ڕاکێشرا، بەڵام لە سەرەتاوە پرسی ژن یەکێک لە پرسە سەرەکیانی بوو، بۆیە حزبی توودەش لە بواری ژناندا چالاکی باشی کردبوو، بەڵام دەتوانین بڵێین کە کۆمەڵە لە کوردستان پێشەنگی بزوتنەوەی ژنان بوو، کۆمەڵە لە میژووی کوردستان دا یەکەمین هێز بوو کە دەرفەتی دا بە چالاکی هزری و پڕاکتیکی سەربەخۆی ژنان، پاش کۆمەڵە بوو کە هەندێکی تر لە حزبەکان پێشوازیان لە ئەم ئایدیایە کرد و دەرفەتیان دا بە ژنان کە چالاکی خۆیان بەڕێوە ببەن، لە کۆمەڵەی سەردەمی هەشتاکاندا هەندێکی زۆر لە ژنانی کۆمۆنیستی کوردستان لە کۆمەڵەدا کاری ڕێکخستنیان دەکرد، هەڵبەت دەبێت ئاماژە بۆ ئەوە بکەین، کە ئەم چالاکیانە لە فەزای چەپی شۆڕشی 79ی ئێراندا ڕوویدەدا کە شەپۆلی سوسیالیزم هەموو شوێنەکانی ئێرانی داگرتبوو، کۆمەڵەش وەک ڕێکخراوێکی کۆمۆنیستی ڕۆڵێکی گرنگی لە ئەو ساڵانەدا گێڕاوە.\nرۆژنیوز: کۆمەڵە وەکو هێزێک کە ژنان ڕۆڵێکی زۆریان تێداگێڕاوە، ئایا ڕێکخراوەیەکی سەربەخۆی ژنانی بووە؟\n– ئەندامانی ژنی کۆمەڵە بەردەوام لە ناوخۆی وڵاتی ئێران کاری ڕێکخستنیان کردووە، کە لێرەدا بە هۆی پاراستنی ئەمنی ڕێکخرەکانی ناوخۆ ناتوانین ئاماژەیان پێبکەین، لە دەرەوی وڵاتیش هەروەها لەگەڵ چەند ڕێکخراوی نێودەوڵەتی چالاکی و هاوکاریان هەیە، ئەوەی کە گرنگ بێت، لە دوو ساڵی ڕابردوودا ئەندامانی کۆمیتە ناوەندی کۆمەڵە هەستیان بە پێویستی پێکهێنانی ڕێکخراوێکی سەربەخۆی ژنان کرد و بۆ ئەم مەبەستەش دوو ساڵە چالاکی دەکەین.\nرۆژنیوز: دەزانین کە ئەوەی کە لە ڕۆژئاوا خەریکە ڕوودەدات، بەر لە هەموو شت شۆڕشی ژنانە، ئێوە وەکو کۆمیتەی ژنانی کۆمەڵە شۆڕشی ژنان لە ڕۆژئاوا چۆن دەبینن و په‌یوەندیتان لەگەڵیان بە چ شێوەیەکە؟\n– یەکێک لە مەبەستە سەرەکیەکانی ئێمە وەکو کۆمیتەی ژنانی کۆمەڵە توێژینەوە لەسەر شۆڕشی ڕۆژائاوایە، بەنیازین لە سەر چالاکی سیاسی و گەریلایی و پەروەردەیی ژنان لە ڕۆژئاوا لێکۆڵین بکەین و په‌یوەندیمان هەبێت، بۆ ئەم کارە چەند کۆبوونەوەمان هه‌بووە و بەرنامەمان داڕشتووە، بۆ نمونە چەند لێدوانی ڕادیۆییمان ئامادەکردووە و بڵاومانکردۆتەوە، په‌یوەندی دوولایەنەشمان هه‌بووە، ئێمە وەکو کۆمەڵە لە سەرەتای دامەزرانی کانتۆنەکان و یەکینەکانی پاراستنی گەل و یەکینەکانی پاراستنی ژن پشتگیریمان لە شۆڕشی ڕۆژئاوا کردووە و بە هەموو شێوەکان هاوکاریمان کردوون، هەروەها ڕخنەکانیشمان پێ ڕاگەیاندوون، بۆ نمونە ئێمە لە پێشوازیمان لە (یاسای کانتۆنی جزیرە، مافی ژنان) کرد و پشتگیری خۆمان لە یاساکە لە ڕێگای مێدیاکانمانەوە ڕاگەیاندووە، هەروەها خاڵە بەهێز و لاوازەکانی شۆڕشی ژنان-مان لە ڕۆژئاوا کۆکردۆتەوە و زۆر خوشحاڵین کە لە بوارەکانی سیاسی و گەریلایی و ڕێکخستن و پراتیک و هتد هاوکاری نزیکمان لەگەڵ ئەوان هەیە.\nرۆژنیوز: لە هەفتەی ڕابردوودا ئێوە لەگەڵ شاندێک لە ژنانی کەژار چاوپێکەوتنێکتان هەبووە، دانیشتنەکە چۆن بەڕێوە چوو؟ ئایا لە داهاتوودا بەرنامەیەکتان بۆ هاوکاری هەیە؟\n– لە چاوپێکەوتنێک، کە لەگەڵ هەڤالانی کەژار بوومان لە زۆر بواردا گفتوگۆمان کرد، لە ئەم دانیشتنەدا لە بارەی دۆخی ئێستای خەباتی ژنان لە ئێران و بە تایبەت لە کوردستان باسکرا، هەر دوولا ڕوانگە و تێبینیەکانی خۆمان دەربڕی و لەگەڵ جیاوازی لە هەندێک بوارەکاندا جەختمان لە سەر هاوکاری زۆرتر کرد، باسی هێرشی داعش و بە دیلگرتنی ژنان و منداڵانی ناوچەکە بەتایبەت ژنان و منداڵانی ئیزدی کرا و بەرخۆدانی ئازادیخوازانەی ژنان لە باکور و ڕۆژئاوا ستایشکرا، پاشان باس لەوەکرا کە کۆماری ئیسلامی بە درێژەی نزیک بە 40 ساڵ بە هەموو شێوەیەک ژنانی سەرکوتکردووە، باس لە تواناکانی ئێستای بزوتنەوەی ژنان لە 8ی ئازار و یەکی ئایار لە ئێران کرا، لە رۆژهه‌ڵاتی کوردستانیش بە هۆی هەبوونی کۆمەڵە، بەرخۆدان و خەباتی ژنان بەردەوامە، لە کوردستانی ئەمڕۆ دا بێکاری و کوژران لەسەر ناموس و خۆکوژی ژنان زۆرە و ئێمە دەبێ بە هەموو هێزمانەوە لە دژی ئەمانە چالاکی بکەین، چەند خاڵێک کە وەکو چالاکی هاوبەش لەگەڵ هەڤالانی کەژار باسکران، خەبات لە دژی پیاوسالاری و کوژران لەسەر ناموس و پاراستنی مافی زیندانیانی سیاسی چەند نموونەیەک لە ئەم خاڵانە بوون.\nرۆژنیوز: بزوتنەوەی ژنان لە ئەمڕۆی ئێران و ڕۆژهەڵاتی کوردستان چۆن دەبینن و پێتان وایە لە چ ئاستێک دایە؟ ئایا لە چالاکیەکانی ناوخۆی ئێران بەشداری ڕاستەوخۆتان هەیە.؟\n-کوردستان وەکو لانکەی بزوتنەوەی چەپی ڕادیکاڵی ژنانە لە ئێران، ئێستا ئێمە دەزانین کە چالاکانی ژن لە ناوخۆی ئێران خەریکن دووبارە شۆرای ژنان ڕێکدەخەنەوە، لە لایەکی ترەوە ڕژێم هەموو شێوە فێڵێک بۆ دژایەتی لەگەڵ ژنان بە کار دەهێنێت و هەزارن مەلای سەر بە کۆماری ئیسلامی بە کرێ گرتووە کە دژی مافی ژنان قسە بکەن و بانگەشەی ژنێکی ئیسلامی و سەکوتکراو بکەن، هەروەها بە هاتنە سەرکاری دەوڵەتی ڕۆحانی کە لە سێ ساڵی ڕابردوودا هەموو کارێکی بۆ کردنەوەی سنوورەکانی ئێران بەرەو نیۆلیبرالیزمی داگیرکەر کردۆتەوە دۆخەکە سەختتر بۆتەوە، واتە خەباتی ئێمە تەنها لەگەڵ کۆنەپەرستی ئیسلامی نیە بەڵکو په‌یوەستە دژایەتی شەپۆلی نیۆلیبرالیزمیش، کە لە چەند ساڵی ڕابردوودا ڕووی کردۆتە ژنانی ئێران، ئێمە هیوادارین بتوانین لە بەرامبەر هەمووی ئەم هێزە داگیرکەرانەدا خەبات بکەین و سەرکەوین.\nفەرماندەیی هەرێمی دێرسیمی هەپەگە ئاماژەی بە هێرشی قڕکردنی دەوڵەتی داگیرکەری تورک بۆسەر کوردستاندا کرد، ڕاشیگەیاند: هەموو ناوەندە سەربازییەکان دەبنە ئامانجیان...\nدوای ئەوەی ٦ی ئەم مانگە هێزە ئەمنییەکانی هەولێر هەڵیانکوتایە سەر ماڵی سەمیرە حەمەد ئەمین ئەندامی ئەنجومەنی ڕێکخراوی ژنانی ئازادی کوردستان-...


فازیل بەشارەتی :گۆڕان بەرپرسیاریەتیەکی نوێی بۆ پارتی و یەکێتی دروستکرد\nفازیل بەشارەتی ئەندامی ئەنجومەنی سەرکردایەتی پارتی و ھاوکات بەرپرسی لقی دوانزەی پارتی لە ھەڵەبجە لە چاوپێکەوتنێکیدا لەگەڵ بزاڤ پرێس باس لە ڕەوشی ھەرێمی کوردستان و پەیوەندیەکانی پارتی لەگەڵ یەکێتی و گۆڕان دەکات.\nبزاڤ پرێس: خوێدنەوەی تۆ بۆ ڕەوشی سیاسی ھەرێمی کوردستان چییە؟\nفازیل بەشارەتی: بەناوی خوای گەورە و میھرەبان،تەبعەن ڕەوشی سیاسی ھەرێمی کوردستان لەڕاستیدا بارودۆخەکان ھەرجارە و شێوازێک ئەنوێنێت وە خۆنواندنی ئەمڕۆی ڕەوشی ھەرێمی کوردستانیش دەتوانم بڵێم شێوازێکی تری وەرگرتووە لەڕابردوو، ئێمە ئێستا لەناو بارودۆخێکی یەکجار ئاڵۆزی سیاسی ناوچەکەین بەگشتی وە ھەرێمی کوردستانیش بەدەر نییە لەو ئاڵۆزە سیاسیەی کە لە ناوچەی ڕۆژھەڵاتی ناوەڕاستدا ھەیە،ئەڵبەت ئەوەی کە پەیوەستە بە ھەرێمی کوردستانەوە ئەویش بەڕاستی مەسەلەی شەڕی تیرۆرستانی داعشە ئەمە بە دەرەجەی یەک،ھەر چەندە ئەمە شێوازێکی تری وەرگرتووە ئێستا،یان بابڵێین ئەمساڵ لەگەڵ ساڵەکانی تری ڕابردوو ئەمە لایەنێک، لایەنی دووەم مەسەلەی کێشەی ئابووری کە ئەمە لە ھەرێمی کوردستان کێشەیەکی ترە دروستبووە بەدەستی دەوڵەت ڕانانی بەغدا و بڕیار بەدەستانی بەغدا کە نان و بودجە و مووچەی خەڵکی ھەرێمی کوردستانیان بڕیوە.\nبزاڤ پرێس: ھەڵوێستی پارتی دیموکراتی کوردستان بەرامبەر وتەکانی یوسف محەمەد لە دیداری سلێمانی چییە؟\nفازیڵ بەشارەتی: یوسف محەمەد خاوەنی ئەم جۆرە لێدوانانەیە بۆیە پەرلەمانیشی بەو دەردە برد، یوسف محەمەد کەسێکی ناتەواوە لەبواری سیاسی و کەسێکی بێ تەجروبەیە کەسێکی کەم ئەزموونە نەک کەم ئەزموونیش کەسێکی بێ ئەزموونە لەبواری سیاسی لە ھەرێمی کوردستاندا، نەیتوانیوە بەپێی پێگەکەی لێدوان بدات و لەئاستی پێگەکەیدا بێت لە لێدوان و ڕوبەڕوبونەوە سیاسیەکاندا، نەیتوانیوە تەعبیر لەو پۆستە و پایە بکات کەوا بەدەستییەوە بووە، بۆیە بەڕاستی لێدوانەکانی یوسف محەمەد بوو بە سەبەبی ئاڵۆز بوونی پەرلەمانی کوردستان و لەکار خستنی پەرلەمانی کوردستان وە لێکترازاندنی حزبەکانی ھەرێمی کوردستان، وە ئەم جۆرە خەڵکانەش دەمڕاستی بزووتنەوەی گۆڕانن بۆیە بزووتنەوەی گۆڕان بەو دەردە چوو کە ئێستا ڕۆژ بە ڕۆژ بەرەو پەراوێزچوون دەچێت لەناو پڕۆسەی سیاسی لە ھەرێمی کوردستان.\nبزاڤ پرێس: مەرجی پارتی چییە بۆ کۆبوونەوەیی دوو قۆڵی لەگەڵ گۆڕاندا؟\nفازیل بەشارەتی: پارتی وەکو ھەستکردن بە بەرپرسیارێتی خۆی ئەگەرنا زۆر ئارەزووی کۆبوونەوەی لەگەڵ گۆڕاندا نییە، بەڵام وەکو ئەو واجب و بەرپرسیارێتییەی لەسەر شانیەتی بە بەرپرسیارێتی خۆی ھەڵدەستێ و داوای کۆبونەوەشی لە بزووتنەوەی گۆڕان کردووە، جائیتر گۆڕان کۆبوونەوە دەکات یان نا خەڵکی کوردستان شاھیدە کە پارتی دیموکراتی کوردستان ئامادەی گفتوگۆیە لەگەڵ ھەموو لایەنە سیاسیە کوردستانییەکان بۆ زیاتر یەکخستنی ناو ماڵی کورد بۆ یەکخستنی گفتار و کرداری کورد، وە بنبڕکردنی ئەو ئەزمە سیاسیانەی کە لەناو ھەرێمی کوردستاندا ھەیە، جا ھەر لایەنێک دێتە پێشەوە دەستیان خۆش بێت و شتێکی باش دەکەن و کێشەکان بەرەو چارەسەر کردن دەبەن، ھەر لایەنێکیش نایەتە پێشەوە ئەوە بەڕاستی ئەچێتە دەرەوەی بازنەی سیاسی و خواستەکانی خەڵکی کوردستان.\nبزاڤ پرێس: ئەم بارودۆخەی ئێستا ھەرێمی کوردستان پێیدا تێپەڕ دەبێت وەک خۆی دەمێنێتەوە یان ھەڵبژاردن دەکرێت یاخود بەردەوام دەبێت تا ساڵی ٢٠١٧؟\nفازیل بەشارەتی: بەبڕوای من وەکو تەجروبە کە ھەموومان ھەمانە،چونکە ساڵێکمان ماوە بۆ ھەڵبژاردنی گشتی دیسان لە ھەرێمی کوردستان، من پێموانیە تازە ھەڵبژاردن بکرێت تەنھا ماوەتەوە سەر ئەوەی لایەنە سیاسیەکان وەکو جەنابی سەرۆک بارزانی سەرۆکی ھەرێمی کوردستان داوای کردووە و پێشنیاری کردووە بۆ حزبە سیاسیەکان لە کۆبوونەوەی خۆیان پێش ئەوەی بچێت بۆ ئەمریکا لەم دواییانەش کە کۆبوونەوەی حزبەکانی ئەنجامدا داوای کرد لایەنەکان بسازێن یان کەسێک دەستنیشان بکەن بەڕێککەوتنی سیاسی بۆ سەرۆکایەتی ھەرێم یان ھەموویان ڕێکبکەون بەردەوامی بدەن بەم بارودۆخە بە ڕێککەوتن ھەتاوەکو ھەڵبژاردنی ساڵی ٢٠١٧ دێتە پێشەوە.\nبزاڤ پرێس: دروستبوونی دەوڵەتی کوردی پڕۆژەی بارزانی بوو یان خەڵکی کوردستان؟\nفازیل بەشارەتی: ئەمە خواستی خەڵکی کوردستانە بەڵام جەنابی سەرۆک بارزانی وەکو سەرۆکی ھەرێمی کوردستان زمانحاڵی خەڵکی ھەرێمی کوردستانە ھەڵبژێردراوی خەڵکی کوردستانە بۆیە ئەویش بەدوای جێبەجێکردنی خواستەکانی خەڵکی ھەرێمی کوردستانەوەیە، بۆیە ھەم داوای خەڵکی کوردستانە ھەم کردەوە و کار و پێشنیارەکانیش پێشنیاری جەنابی سەرۆکی ھەرێمی کوردستان بووە وە کارکردنە لەسەری بۆ مەسەلەی دەوڵەتی سەربەخۆیی کە ئەمە مافێکی سروشتی و ڕەوای خەڵکی ھەرێمی کوردستانە، ئێستاش خۆشبەختانە دەتوانم بڵێم زۆربەی زۆری بەرپرسە باڵاکانی دنیا بەوانەی کە ئەنجامدەری ڕێککەوتنی سایکس بیکۆن کە ١٠٠ ساڵ پێش ئێستا کردوویانە، ھەموویان ڕەزامەندن ئێستا دەبێت پێداچوونەوە بە مەسەلەی ڕێککەوتنی سایکس بیکۆ دا بکرێت نەخشەی ناوچەکە بگۆڕدرێت، تەنانەت لەم ڕۆژانەشدا لە دیداری سلێمانیدا عامر مووسا ئەمینداری گشتی کۆمکاری عەرەبی ئاماژەی بەوەدا دەڵێت ڕێککەوتنی سایکس بیکۆ لەڕۆژگارێکی تەمومژاویدا نوسراوە کاتێک پێداچوونەوەی پێداکرا دەزانرێ چەند خوێن ڕژاوە لەم بەینەدا، بەتەئکید سایکس بیکۆ دەیان کارەساتی گەورە و کارەساتی مرۆیی و ئەمنی و ئابووری لە ناوچەی ڕۆژھەڵاتی ناوەڕاستدا دروستکرد، بۆیە لەو مەسەلەی پێداچوونەوە بە تەوافقی یان بابڵێین ڕێککەوتنی سایکس بیکۆ بەڕاستی مەسەلەی سەربەخۆیش یەکێکە لە بژاردە زۆر گرنگ و گەورەکان کە ئەتوانم بڵێم ئەولەویەتی یەکەمی وەرگرتووە.\nبزاڤ پرێس: کۆبوونەوەی ئەم دواییەی یەکێتی و پارتی گەیشت بە چ ئەنجامێک دوای ئەوەی بڕیاردرا ڕێککەوتنێک لەنێوان ھەردوولا بکرێت و لیژنەیەکیش لەسەر ئەو بابەتە پێکھێنرا؟\nفازیل بەشارەتی: خۆی لە ڕاستیدا ئەمڕۆ بەو حوکمەی کەوا بزووتنەوەی گۆڕان سەرۆکایەتی پەرلەمانی بەعاقارێکی یەکجار خەتەرناک و خراپدا برد،ئەم وەزعە سیاسیە ئاڵۆزە سیاسیەکەی ھەرێمی کوردستان بەرپرسیاریەتیەکی گەورەی نوێی بۆ یەکێتی و پارتی دروستکردووە بەو حکومەی پارتی و یەکێتی گەورەترین ھێزن گەورەترین ھێزیان ھەیە گەورەترین قوربانیان داوە وە گەورەترین مێژووشیان لەناو بزووتنەوەی ڕزگاریخوازی گەلەکەماندا ھەیە، بۆیە پارتی و یەکێتی ئەبێت بە بەرپرسیارێتی خۆیان ھەڵسن بە چارەسەرکردنی ئەو بارودۆخە سیاسیە وە سنوردانان بۆ ئەو بارودۆخە ئاڵۆز و فەوزایەی کە لە ھەرێمی کوردستاندا دروست بووە وە پێم وایە کۆبوونەوەیەی ئەم دواییەی کە بەسەرپەرشتی جەنابی سەرۆک بارزانی ئەنجامدرا یەکجار ئومێدی باشی تێدایە و وە پێشم وایە ئەو ئومێدە دەدرێت بەگوێی سەرجەم خەڵکی کوردستان و لەماوەی داھاتوودا ناوەڕۆک و ناخی کۆبوونەوە ڕانەگەیاندراوەکە، ڕادەگەیەنرێت.\nتێبینی: لەسەر داوای ناوبراو بڕگەی باسکردن لەسەر پۆستە ئیدارییەکانی پارێزگای ھەڵەبحە لابرا و باس نەکرا.\n3/19/2016 4:43:05 PM


14/07/2020 1932 جار خوێندراوه‌ته‌وه\nبەو ناونیشانەی سەرەوە، گۆڤاری " سفوبودنایا پریسا" راپۆرتێكی بڵاوكردووەتەوە، دەربارەی پێدانی چەك بە ئێران لەلایەن روسیاوە، كە تونای رووبەرووبوونەوەی هێرشی ئیسرائیلی هەیە بۆ سەر وێستگە ئەتۆمییەكانی.\nبەپێی راپۆرتەكە، وەزیری دەرەوەی ئەمریكا مایك پۆمپیۆ بە شێوەی فەرمانكردن داوای لە ئەنجوومەنی ئاسایشی نێودەوڵەتی كرد، قەدەغەكردنی چەك پێدان بە تاران كە نەتەوە یەكگرتوەكان سەپاندویەتی، درێژ بكرێتەوە ئەم قەدەغە كردنە لە ئۆكتۆبەری داهاتوودا كۆتایی دێت.\nهۆكاری سەرەكی داواكارییەكەی ئەمریكا بە درێژكردنەوەی قەدەغەكردنی نادرنی چەك بۆ تاران، شكستپێهێنانی ئەگەری رێككەوتنە لە نێوان روسیا و ئێران، بەوەی مۆسكۆ فرۆكەی قورس بە ئێران بدات.\nقسەكەش لەسەر ژمارەیەكی زۆر فرۆكەی سو-٣٠ ە، و پێدەچێ ئەو دوو ولاتە گەیشتبنە رێككەوتن لە ساڵی ٢٠١٦ەوە.\nكاتی خۆی، لە ساڵی ٢٠١٦دا، پێویست بوو ئەنجوومەنی ئاسایش رەزامەندی لەسەر مامەڵەكە دابا، بەڵام سەرۆكی ئەو كات ئەمریكا باراك ئۆباما رێگری كرد، واش پێدەچێ پۆتین پێشنیاری چاوەڕوانی لە رۆحانی كردبێت، بەم شێوەیە، جێبەجێ كردنی مامەڵەكە بۆ ئۆكتۆبەری ٢٠٢٠ دواخرا؛ كە كاتی كۆتایی هاتنی قەدەغەكردنەكەیە.\nبەگوێرەی توێژینەوەیەكی شارەزا سەربازیەكان لە زانكۆی براون، رەنگە لەهەر چركەیەكدا بێت ئیسرائیل هێرش بكاتە سەر كورە ئەتۆمییەكانی ئێران، ئەویش لە رێگەی ١٠٠ فرۆكەی ئێف-١٥و ئێف-١٦ ەوە، و بەبۆمبی جی بی یو-٢٨ دژی بەربەستەكان لە ژێر زەوی.\nبەڵام، ئەگەر تاران فرۆكەی روسی سو-٣٠ و مێگ -٣٥ ی هەبێت، ئەوا دۆخەكە بە شێوەیەكی گەورە بەلای ئیسرائیلەوە گۆڕانكاری بەسەردا دێت. لەبەرئەوە، ئەمریكا ئەوەی پێی بكرێت دەیكات بۆ درێژكردنەوەی قەدەغەی چێدانی چەك، هەروەك پۆمپیۆ ئاماژەی پێ دەكات بۆ هەتا هەتایە.\nهەرچی كۆشكی سپیە، دەربارەی ئەم بابەتە پشتیوانیەكی كەمی لێدەكرێت، هەتا لەلایەن هاوپەیمانەكانیەوە. دوورترین گرەویش لەم بارەیەوە بریتیە لە پێشنیاری یەكێتی ئەوروپا بە درێژكردنەوەی بەشێك لە قەدەغەكردن بۆ ماوەی شەش مانگ، ئەویش بە پاساوی پشكنینێكی گشتگیری نوێ لەلایەن ئاژانسی نێودەوڵەتیەوە بۆ وزەی ئەتۆمی.\nبەتەواویش روون نییە، روسیا و چین لەم دۆخەدا چۆن رەفتار دەكات. بەڵام لە هەموو دۆخێكدا، ئەمریكیەكان لە میانی نەتەوە یەكگرتوەكانەوە ناتوانێ جێبەجیكردنی قەدەغەی كۆتایی پێدانی سو-٣٠ و مێگ -٣٥ بۆ تاران بوەستێنێ لەلایەن روسیاوە. ئەگەر بێت و لە ئۆكتۆبەری ٢٠٢٠ دا نەبێت، ئەوا لە ئیپریڵی ٢٠٢١ دا، گرێبەستێكی بەرگری گەورە لەگەڵ ئێراندا ئەنجام دەدرێت.


لە سلێمانی خۆپیشاندانی فراوان دژی دەوڵەتی تورک ئەنجامدرا – کوردی – RojNews.News\nلە سلێمانی خۆپیشاندانی فراوان دژی دەوڵەتی تورک ئەنجامدرا\n22/06/2020 - 2:10:40 pm\nدووشەممە, 15 يون 2020 – 20:52 ڕۆژنیوز ـ سلێمانی\nئێوارەی ئەمڕۆ لەبەردەم باخی گشتی شاری سلێمانی، خۆپیشاندانێکی فراوان بە بەشداریی سەدان کەس بەرەو شەقامی سەهۆڵەک ئەنجامدرا، لە دژی ئەو هێرشانەی شەوی ڕابردووی دەوڵەتی داگیرکەری تورک، بۆسەر چەندین ناوچەی باشوری کوردستان ئەنجامیدا.\nلە سەرەتادا هاوڵاتیان لەبەردەم باخی گشتی گردبوونەوە و دروشمیان دژی دەوڵەتی تورک وتەوە، دواتر دەستیان بە ڕێپێوان کرد بەرەو شەقامی سالم.\nلە ڕێپێوانەکەدا هەریەک لە تەڤگەری ئازادیی و کۆمەڵەی گەنجانی وڵاتپارێز و ژنانی گەنجی تێکۆشەر و ڕێکخراوی ژنانی ئازادی کوردستان و ڕێکخراوی نوێگەر و کۆمیتەی خانەوادەی شەهیدانی پەکەکە لە باشوری کوردستان و نوێنەرایەتی ڕۆژئاوای کوردستان و نوێنەرایەتی باکوری کوردستان بەشدارییان کرد.\nخۆپیشاندەران ئاڵای باشوری کوردستان و ئاڵای پەکەکە و وێنەی شەهیدان و کۆمەڵکوژییەکانی دەوڵەتی تورکی داگیرکەر و وێنەی ڕێبەری گەلی کورد عەبدوڵا ئۆجالان و وێنەی شەهیدان بەرزکردبوویەوە، هەروەها دروشمەکانی(بمرێ خیانەت، بڕوخێ داگیرکاریی، ئیتر بەسە بێدەنگی، بژی بەرخۆدانی گەریلا) و چەندان دروشمی دیکە وترانەوە.\nدواتر لەلایەن حاجی ئازاد هاوسەرۆکی تەڤگەری ئازادیی لە سلێمانی بەیاننامەی هاوبەشی چالاکییەکە خوێندرایە و تیایدا هاتبوو: کردەوە تیرۆرستییەکانی دەوڵەتی تورکی داگیرکەر بۆسەر قەندیل و شەنگال و مەخمور ڕیسوا و شەرمەزاردەکەین، وەکو پلانگێڕییەک بۆسەر باشوری کوردستان دەیبینین و هیچکات قبوڵی ناکەین، هەموو لایەک باش دەزانن باشوری کوردستان کەوتۆتە ڕەوشێکی زۆر مەترسیدار و نابێت لێی بێدەنگ ببین.\nئەوەش هاتبوو: دەوڵەتی داگیرکەری تورک لە کوشتن و سوتاندنی ژینگەی کوردستان، هیچ دەستی نەپاراستووە و بەبێ ڕەچاوکردنی یاسا نێودەوڵەتییەکان، سنوورەکانی عێراق و هەرێمی کوردستان دەبەزێنێت و بە هەزاران سەربازی خۆی لە گەلێک ناوچەدا بڵاوە پێکردووە، زۆر بێباکانە لە ڕێگای فڕۆکەکانییەوە بەسەدان کیلۆمەتر لە قوڵایی عێراق و هەرێمدا، هەر لە شەنگال و مەخمور و هەولێر و سلێمانی و دهۆک بۆردوومان دەکات.\nلە درێژەی بەیاننامەکە ئەوەش هاتبوو: تا ئێستا ژمارەیەکی زۆر لە هاوڵاتییانی سڤیلی شەهید و بریندارکردووە و ژینگەی ناوچەکەی سوتاندووە، داخۆ بۆچی وەڵامی ئەم دەستدرێژیانەی تورکیا لەلایەن حکومەتی هەرێم و عێراقەوە نییە و بێ هەڵوێستن؟\nئێمە دڵنیاین ئەم هێرشانە بە هاوکاریی و هەماهەنگی حکومەتی هەرێم کراوە، دیارە دەوڵەتی عێراقیش بێ ئاگا نییە و گڵۆپی سەوزی بۆ تورکیا هەڵکردووە.\nلە کۆتایشدا تیایدا هاتبوو: ئەم مەترسییانە لە باشوری کوردستان و بەتایبەتی گەلەکەمان لە تەواوی کوردستان بە گشتی نابێت بێ وەڵام بێت و بۆ دەربازبوون پێویستە هەموو لایەنە ئازادیخواز و سیاسی و ڕۆشنبیرەکان دەستبەجێ بێنە لای یەک و بە ئەرکی خۆمان هەستین.\nئێران، وتەبێژی نوێ ئاماری کۆرۆنای ڕاگەیاند


ماڵئاوا ئه‌زنه‌ڤۆر، موزیشنی خه‌مه وورده‌كان – كولتور مه‌گه‌زین\nBy ئیسماعیل حه‌مه‌ئه‌مین\t Last updated تشرینی یەکەم 2, 2018\nچارلس ئه‌زنه‌ڤۆر- Charles Aznavour\nئه‌مڕۆ، سه‌ره‌تای مانگی ئۆكتۆبه‌ر 01.10.2018 چارلس ئه‌زنه‌ڤۆر (Charles Aznavour) له‌ته‌مه‌نی نه‌وه‌د و چوار ساڵیدا وه‌ك ئه‌ستێره‌یه‌كی ڕۆشن كشا و دونیای جێهێشت. ئه‌زنه‌ڤۆر له ساڵی ١٩٢٤ له پاریس له‌دایكبووه. له‌ڕه‌چه‌ڵكدا له‌خێزانێكی ئه‌رمینیدا گه‌وره بووه. دایك و باوكی ئه‌زنه‌ڤۆر له نێوان ١٩١٥ – ١٩١٧ دا له قه‌ڵاچۆی ئه‌رمینیه‌كان به ده‌ستی حكومه‌تی عوسمانیه‌وه ڕزگاریان بووه و له‌پاریس نیشته‌جێ بوون و خۆشبه‌ختانه له‌ده‌ست قه‌ڵاچۆی نازیه‌كان له‌كاتی داگیركردنی له جه‌نگی جیهانی دووهه‌میش له پاریس ڕزگاریان بوو. له پاریس دایه وبابی ئه‌زنڤۆر و خوشك و براكانی ڕیستۆرانتێكی بچوكیان هه‌بوو.\nئیدیت پیاف و ئه‌زنه‌ڤۆر هه‌شت ساڵ پێكه‌وه بوون، ئه‌شقێكی پلاتۆنی بێئه‌وه‌ی له‌گه‌ڵ یه‌كتردا بخه‌ون –\nدایكی ئه‌زناڤۆر ئه‌كته‌ر بووه و باوكیشی (باریتۆن) بووه كه گۆرانبێژی كۆڕاڵ ده‌گه‌یه‌نێت. له ساڵی ١٩٤٢ ئازنه‌ڤۆر یه‌كه‌م گۆرانی خۆی ده‌نوسێت و له ساڵی ١٩٤٦ كاتێك له باڕێكی لاته‌ریكی موزیكی قه‌راغ پاریس (ئیدیت پیاڤ) گوێی له ده‌نگی ده‌بێت و پێی سه‌رسام ده‌بێت. پیاڤ هه‌م ئه‌شقی پلاتۆنی ئازنه‌ڤۆر ده‌بێت و هه‌م ڕاوێژكار و هاوڕێ. ئه‌زنه‌ڤۆر بۆ چه‌نده‌ها ساڵ له ئه‌مریكا و بریتانیا كاری موزیكی به‌ئینگلیزی نمایشده‌كات و به‌مه‌ش ناو و شوره‌تێكی باش په‌یدا ده‌كات.\nئه‌و گۆرانیانه‌ی له‌دونیادا ده‌نگیدایه‌وه گۆرانی (بوهیمی – La Bohème و ئه‌وی مێینهShe و گۆرانی “Emmenez-moi” بوون…به‌دوویدا ئه‌زنه‌ڤۆر جگه له‌فه‌ڕه‌نسی، گۆرانی به‌زمانی ئه‌ڵمانی و ئینگلیزی چڕیووه.١ بڕوانه؛ گۆرانی بۆهیمی – La Bohème\nئه‌زنه‌ڤۆر به ئه‌ڵمانی گۆرانی گوتووه وه‌ك گۆرانی؛ هه‌ر شتێك له‌م ژیانه‌دا ڕووبه‌ڕوومان ده‌بێته‌وه – Was auch kommt im Leben یان گۆرانی؛ وه‌ك تۆ ده‌ڵێیت – wie sie sagen – كه له‌ساڵی ١٩٧٤ ّچه‌نده‌های دیكه، و به چه‌نده‌ها زمانی دیكه گۆرانی گوتووه.\nبڕوانه؛ هه‌ر شتێك له‌م ژیانه‌دا ڕووبه‌ڕوومان ده‌بێته‌وه – Was auch kommt im Leben–\nشیعر چه‌قی گۆرانیه‌كانی ئه‌زنه‌ڤۆری داگیركردووه، ئه‌و ده‌گه‌ڕێته‌وه بۆ نه‌وه‌ی په‌نجاكان و شه‌سته‌كانی دوای جه‌نگی جیهانی دووهه‌م. موزیك ئه‌ركێكی ڕه‌خنه‌یی و ئه‌خلاقی هه‌بووه له‌بیناكردنی هۆشمه‌ندی گشتی. موزیك وه‌ك ئێستا نه‌بوو، بێ تام و هه‌ڵپه‌یی بۆ بوون به‌ئه‌ستێره و دوایی كوژانه‌وه‌ی به‌خێرایی، نه‌خێر گۆرانی ته‌نها بۆ بوون به‌ئه‌ستێره و كۆكردنه‌وه‌ی جه‌ماوه‌ر و دڵخوازان نه‌بوو، به‌ڵكو گوێگرتن بوو له‌ترپه‌ی دڵی مرۆڤ له‌ناو هیلاكی جیهاندا.\nئه‌زنه‌ڤۆر به‌ڕای من نه‌وه‌یه‌كی جوانه كه له جوسیو داسیۆن Joseph Ira Dassin و ژاك بارێل و ئیدیت پیاڤ وه درێژ ده‌بێته‌وه تاوه‌كو ده‌گاته خولیوو و بۆب دیلان و ڤۆلڤ بیرمان Wolf Biermannئه‌م نه‌وه‌یه خۆیان وشه‌ی شیعریان بۆ زۆربه‌ی گۆرانیه‌كانی خۆیان نوسیووه و بابه‌تی موزیكی ئه‌وان خۆی ده‌دا له ڕه‌خنه‌ی كۆمه‌ڵایه‌تی و دژه جینۆساید و دژه ڕاسیستی و فاشیزم له‌دونیادا.\nئازنه‌ڤۆر جگه له‌وه‌ی ئاشقێكی گه‌وره‌ی ژنان بووه و دۆن جوانێكی تایبه‌ت بووه له‌سه‌ر شێوازی خۆی و به‌شێكی زۆری گۆرانیه‌كانی بۆ ئه‌شق گوتووه و گۆرانی ئه‌شق به‌ردڵترین موزیكی ئه‌ون، به‌تایبه‌ت گۆرانی (ئیزابێل) كه ئه‌شقی پلاتۆنی نمایش ناكات، به‌ڵكو چركه ساتی ئۆرگازمی پیاوی ئاشق نمایش ده‌كات، ئۆرگازمێك ته‌نها ئه‌شق و ئه‌زنه‌ڤۆر ده‌توانن ته‌عبیری لێوه بكه‌ن.٢\nبڕوانه: گۆرانی (ئیزابێل)\nئه‌زنه‌ڤۆر له گه‌ڵ چارلی چاپلن ١٩٧٠ – له‌پاریس\nCharles Aznavour, Fernandel, Charlie Chaplin & Oona Chaplin Paris (1970)\nئه‌زنه‌ڤۆر له‌هه‌مانكاتدا ده‌نگێكی پیاوانه‌یه، خه‌مێكی پیاوانه‌یه، به‌ڵام ده‌نگه‌كی تابۆ شكێن و ڕێچكه‌شكێن بووه. ئه‌و بابه‌تانه‌ی كه كۆمه‌ڵگه‌ی ڕۆژئاوایی ئه‌و سه‌رده‌مه  پێیی شه‌رم بووه  به‌ئاشكرا قسه‌ی له‌باره‌یه‌وه بكات، ئه‌زنه‌ڤۆر قسه‌ی له‌سه‌ر كردوون؛ خه‌می پیاوانه، گریانی پیاوانه، خه‌مۆكی پیاوانه و سێكسوالیتی پیاوانه… له‌مباره‌یه‌وه ئه‌زنه‌ڤۆر ده‌ڵێت؛ ئه‌مه نه‌خۆشیه مرۆڤ نه‌توانێت باسی هیچ شتێك بكات، من له‌باسكردنی هۆمۆسێكسوالیته‌وه ده‌ستمپێكرد و ده‌مویست هه‌موو تابۆیه‌ك بشكێنم..٣\nگۆرانی (چی ده‌تكات به پیاو – What makes a man) كه له ساڵی ١٩٧٠ دا نوسیوویه‌تی باس له ترانسڤیستێك ده‌كات (ئه‌وه‌ی ڕه‌گه‌زی خۆی ده‌گۆڕێت ) به‌مانای باس له نێره‌موكێك ده‌كات كه له‌گه‌ڵ دایكه پیره‌كه‌یدا ده‌ژیت و خاوه‌نی پشیله‌یه‌كه و چێشت بۆ دایكی دروستده‌كات و ئاگای له‌دایكێتی و ئێوارانیش له باڕێكدا كارده‌كات. مرۆڤێكی ته‌نهایه به‌هۆی ئه‌و چاوه پڕ گومانه‌ی كۆمه‌ڵگه و پیاوان هه‌یانه له‌مه‌ڕ جه‌سته‌ی. له‌م گۆرانیه‌دا كۆمه‌ڵێك پرسیاری وجودیانه‌ی هه‌یه ده‌رباره‌ی خۆشه‌ویستی و خه‌ونه‌كانی و به‌خته‌وه‌ری ٤\nبڕوانه؛ گۆرانی (چی ده‌تكات به پیاو – What makes a man)\nئه‌زنه‌ڤۆر ڕای وه‌هابوو؛ بۆچی ده‌بێت ژنه‌كان هه‌میشه باسی بێ وه‌فایی پیاوان بكه‌ن و پیاوان باسی خه‌می خۆیان نه‌كه‌ن. هه‌ربۆیه له گۆرانی (تۆ زۆر ڕێگه به‌خۆت ده‌ده‌یت ) Let Yourself Go باس له پیاوێك ده‌كات كه چۆن سه‌یری ژنه‌كه‌ی ده‌كات قه‌ڵه‌و بووه و گرنگی به‌خۆی نادات و وورده وورده شێوه‌ی ده‌چێته‌وه سه‌ر شێوه‌ی دایكی و له گۆرانیه‌كه‌دا ده‌ڵێت؛ كاتێك سه‌یر ده‌كه‌م گومان ده‌كه‌م، چونكه شێوه‌ی دایكم ده‌بینیم له‌به‌رامبه‌رم وه‌ستاوه ٣\nبڕوانه؛ گۆرانی (تۆ زۆر ڕێگه به‌خۆت ده‌ده‌یت Let Yourself Go )\nله گۆڕانی (كه‌ڕ – deaf) ئه‌زنه‌ڤۆر له‌دونیای كه‌ڕ و ڵاڵه‌كان نێزیكده‌بێته‌وه، له‌و دونیایه‌ی به‌شوشه‌به‌ندیه‌كی پته‌و مرۆڤ له ده‌نگه‌كانی ده‌ره‌وه‌ی خۆی جوادا ده‌كاته‌وه. گه‌وره‌ترین ئازار بۆ مرۆڤی كه‌ڕ ئه‌وه‌یه كه گوێیی له‌موزیك نییه، چێژ له موزیك لای ئه‌و ونه چونكه تۆنه‌كان نایه‌نه ئه‌ودیوو شوشه‌به‌ندی نێوان خۆی و جیهانه‌وه.  له‌مباره‌یه‌وه ئه‌زنه‌ڤۆر ده‌ڵێت؛ كاتێك ئه‌م گۆرانیه‌م ده‌رباره‌ی كه‌ڕیی نوسی كه ناونیشانه‌كه‌ی ( ئه‌شقێكی بێده‌نگ – MON ÉMOUVANT AMOUR) خۆم فێری زمانی ئاماژه‌كان كرد و له‌سه‌ر شانۆ وه‌ك كه‌ڕوڵاڵه‌كان نمایشمكرد…تاوه‌كو ئێستاش نازانم به‌ته‌واوه‌تی ئه‌وه چۆن ده‌كرێت )٣… له ڕاستیدا ئه‌زنه‌ڤۆر له‌م گۆرانیه‌دا له‌گه‌ڵ چه‌ند ئه‌كته‌رێكدا كاریان له‌سه‌ر ئه‌م گۆرانیه كردووه، به‌وه‌ی چه‌ند كه‌سێك ڕۆڵیان له‌گه‌ڵدا بینیووه و چه‌نده‌ها ته‌عبیری ده‌موچاو له‌كاتی گۆرانیه‌كه‌دا نمایشكراوه. له‌وانه له‌گه‌ڵ لیزا مینیلیل؛\nبڕوانه: ئه‌شقێكی بێده‌نگ ١٩٩١ – (Quiet love)\n(FILES) In this file photo taken on March 13, 2018, French-Armenian singer\nئه‌زنه‌ڤۆر له حه‌فتا ساڵه‌ی ژیانی هونه‌ریدا زیاتر له هه‌زار و دوو سه‌د ١٢٠٠ گۆرانی نوسیووه و زیاتر له سه‌دو هه‌شتا ملیۆن ڕیكۆردی فرۆشراوه. سه‌ره‌ڕای ئه‌وه‌ی هه‌ر خۆی شاعیر و موزیشنی خۆی بووه و وه‌ك ئه‌كته‌ریش له‌چه‌نده‌ها فلیمدا به‌شداری كردووه و به‌تایبه‌ت له ساڵی ١٩٦٠ دا ڕۆڵی سه‌ره‌كی له‌فلیمی (ته‌قه له پیانیسته‌كه بكه) كه ڕۆڵی پاڵه‌وانی سه‌ره‌كی بینیووه. هه‌روه‌ها له‌فلیمی ئه‌ڵمانی (ته‌پڵی ته‌نه‌كه) به‌شداریكردبوو، كه له‌ڕۆمانی (ته‌پڵی ته‌نه‌كه) گونته‌ر گراسه‌وه وه‌رگیرابوو و له‌لایه‌ن ڕیژیسۆری ئه‌ڵمانی ( فۆلكه‌ر شلوندۆرف ) ده‌رهێنرابوو.\nئازنه‌ڤۆر گۆرانی بۆ ئه‌رمینیا، بۆ كه‌ڕوڵاڵه‌كان و بۆ هۆمۆسێكسواله‌كان و بۆ بۆنی جه‌سته‌ی ژن و ئۆرگازم و ته‌نیایی و گۆشه‌گیری مرۆڤ گوتووه …هیچیترمان پێ نییه جگه له‌وه بڵێین سوپاس ئه‌زنه‌ڤۆر، سوپاس بۆ موزیكی تۆ، بۆ تێپه‌ڕبوونت به دونیادا وه‌ك ئه‌ستێره‌یه‌كی ڕۆشن .\nhttps://www.youtube.com/watch?v=_IDZcPeIM4w گۆرانی ئیزابێل\nبمانپارێزه له‌ئاگر أَجِرْنَا مِنَ النَّارِ يَا مُجيرُ…\nتەموز 30, 2017


له لایه‌ن Danataha ه‌وه،  ڕێكه‌وتی ٢٠١٣/٥/٢٢\nچۆن تـویـتـەر پەرەی سەند\nوەرگێڕانی تـویـتـەر بۆ زمانی كوردی\nلە بەشی یەکەمی ئەم وتارەدا باس لە تویتەر و دامەزراندن و ئامارەکان و بەکارهێنانی کرا، لەم بەشەشدا باسی پەرەسەندن و چالاکییەکانی تویتەر دەکەم، هاوکات بەستەری بەکوردیکردن و هەوڵی کوردئایتیگروپ لە وەرگێڕانی تویتەر دەنووسم.\nشایەنی ناوبردنە، ئامارەکانی بەشی یەکەم تا کاتی نووسینی وتارەکە بووە. دیارە ڕۆژانە بەهۆی پەرەسەندن و گەشەی وڵاتان، ئامارەکان دەگۆڕێن و نرخی تر دێنە جێگەیان.\nتـویـتـەر وەك زۆربەی ماڵپەڕەکان بەرەو گەشەسەندن هەنگاوی نا بەڵام هەندێك هۆکاری ڕاستەوخۆ و ناڕاستەوخۆ وای کرد زیاتر تـویـتـەر گرنگیی پێ بدرێت:\n١- هەواڵە سەرەتایییەکان دەربارەی تـویـتـەر :\nنووسینی بابەتێك لەسەر تـویـتـەر وەك تۆڕی کۆمەڵایەتی لە ڕۆژنامەی (ذە وۆڵ ستریت جۆرناڵ) لە ٢٠٠٨ دا، نووسینی بابەتێکی دیکە لەلایەن (بروس ستێرلین) وە بابەتێکی دیکە لەلایەن (کـلایڤ ثـۆمسۆن) لە گۆڤاری (ذە نیو یۆرك تایمز مەگەزین). پاشتر قسەکردنی (جۆناتان زیترەین) پرۆفیسۆری یاساکانی ئینتەرنێت لە زانکۆی (هارڤەرد). کورتە باسێکی ڕۆماننووس (ڕیك موودی) کە مەبەست تێیدا تـویـتـەر بوو. نووسینی بابەتێك لەسەر تـویـتـەر لەلایەن ماڵپەڕی (نیڵسن ئۆنلاین)، تـویـتـەر براوەی خەڵاتی (ویبی ئاوارد)بوو لە ٢٠٠٩ دا.\nیەکەم وشەی (گڵۆباڵ لانگویچ مۆنیتەر) هەڵبژێردرا لە ساڵی ٢٠٠٩ دا.\nلە کرانەوەی ئۆڵۆمپیادی هاوینەی لەندەنی ٢٠١٢ دا، لە یاریگای (لـەندەن ئۆڵۆمپیك ستادیۆم) بەشێوەی LCD و لەسەر کورسییەکان تـویـت (جریوە)ی (تیم بێرنەرس لی) دۆزەرەوەی (World Wide Web)(www) خرایە ڕوو کە نووسیبووی (ئەمە بۆ هەموو کەسێکە).\nبەکارهێنانی ماڵپەڕی تـویـتـەر لە شۆڕشەکانی وڵاتانی عەرەبی (میسر و توونس لیبیا و سووریا)، هەڵبژاردنەکانی ئێران، بێئارامییەکانی مۆڵدۆڤ. ئەمانەش کاریگەریی زۆر گەورەیان بەجێ هێشت لەسەر پەرەسەندنی تـویـتـەر بەتایبەت شۆڕشی بەهاری عەرەبی.\n٣- سەردێڕ و کورتەهەواڵ :\nسیاسەتی تـویـتـەر كورتبڕییە واتا سەردێر یان هەواڵی بەپەلە و نها،مکە ئەمەش زۆر لەگەڵ (ڕادیۆ،متەلەڤزیۆن، کەناڵی ئاسمانی، ماڵپەڕ، ڕۆژنامە، گۆڤار، تەنانەت بواری خوێندن، ... هتد) ڕێك دەکەوێت. یان بەکارهێنانی لە بەرنامەکانی (خەڵاتەکانی ئۆسکار،ئێم تیڤی میوزیك ڤیدیۆ ئاواردس).\n٤- هەژماری کەسی و کۆمپانیا بەناوبانگەکان لە تـویـتـەردا :\nئەمەش زیاتر تـویـتـەری بەناوبانگ كرد چونکە هونەرمەندان و یاریکەران و ڕۆژنامەنووسان و کۆمپانیاکان و هتد هەژماری خۆیان دەکردەوە لە تـویـتـەردا بۆ زانینی خێراترین و زۆرترین هەواڵ وای دەخواست کە هاووڵاتیان بەشدار بن لەگەڵیان و ئاگاداری نوێکارییەکانیان بن. ئێستا زیاتر لە (١٢٣) سەرۆك وڵاتی جیهان هەژماری تایبەتیان هەیە لە تـویـتـەردا.\n١- دروستکردنی نەرمەواڵا (software)ی تــویــتــەر لە ٢٠١٠بۆ بەرهەماکانی (ئەپڵ).\n٢- لە ٨/١٢/٢٠١١ دیزانێکی نوێ بۆ تـویـتـەر دانرا و هەریەك لە دوگمەکانی (Home،Discover،Connect) (سەرەتا، دۆزینەوە، پێکەوەبەستن) زیاد کرا.\n٣- ١٢/٢/٢٠١٢ گرێبەست لەگەڵ کۆمپانیایی (یاندێکس) یەکێکە لە ماڵپەڕەکانی گەڕان خاوەنەکەی ڕووسیایە (ڕووسییە).\n٤- زیادکردنی ڕاژە (خزمەتگوزاری)ی (OAuth) بۆ زیاتر پاراستنی هەژمارەکان.\n٥- ڕاژەی بانگەشەکردن (ڕیکلامکردن).\n٦- خستنەگەڕی ڕاژە (خزمەتگوزاری)ی (ڤاین) بۆ بڵاوکردنەوەی کورتەڤیدیۆ بۆ ماوەی ٦ چرکە یان کەمتر دایبگرن بۆ بەرهەمەکانی ئەپڵ.\nتویتەر بەنیاز بوو زمانی کوردی بخاتە سەر لیستی زمانەکان. لەبەر بوونی ڕێنووسی لاتینی بۆ کرمانجی و ڕێنووسی ئارامی بۆ سۆرانی/بادینی، هەوڵ درا کە لە بنەڕەتەوە دوو بەش، بۆ هەردوو شێوەزمانەکە دابنرێت. بەختەوەرانە لەمەشدا چالاکیی کوردئایتیگروپ و دڵسۆزانی تری زمانی کوردی هەماهەنگییان کرد بۆ ڕەزامەندیی دامەزراوەی تویتەر.\nئێستا پرۆژەی بە کوردیکردنی تـویـتـەر لە بواری جێبەجێکردندایە. ئەم بەستەرە بکەرەوە بۆ خوێندنەوەی تەواوی پرۆژەکە. کرتە بکە لێرە.\nوەکوو سەرچاوە، سوود لەم بەستەرانەی خوارەوە وەرگیراوە:\n١- ماڵپەڕی تـویـتـەر\n٢- ماڵپەڕی ویکیپیدیا\n٣- هەندێك ئینفۆگرافیك


ژیلوان بەکر: ئۆتێله‌كه‌ی میر. – WTARIKURD\nژیلوان بەکر: ئۆتێله‌كه‌ی میر.\nمیر بڕیاری ئوتێلێكی پێنج ئه‌ستێره‌ی دا له ئاواییدا درووست بكرێت، خوازیاربوو ئوتێله‌كه‌ی هاوشانی باڵه‌خانه‌كانی ڤێنا و مۆناكۆ ده‌نگ بداته‌وه، و یه‌كێك بێت له ته‌لاره ناوازه‌كانی جیهان. جا ئه‌مه گوایه خواستی میربوو، به‌ڵام چ شتێك په‌نهان درابوو له پشت پرۆژه‌كه، كه‌س ئاگادارنه‌بوو و دركیشی پێنه‌ئه‌كرا.\nگرفته‌كه له‌وه‌دابوو ناوچه‌كه ئاوێكی وه‌های تیانه‌بوو به‌شی خواردنه‌وه و كاری ڕۆژانه‌ی ئاوایش بكات، به‌ڵام میر به چ شێوازێك ده‌یوویست ناوچه‌كه بكاته جێگه‌ی گه‌شت و گوزار، جێگه‌ی گومان بوو؟!\nخه‌ڵكانی ناوچه‌كه گه‌لێك ڕه‌شوڕووت و بێده‌ره‌تانبوون. عه‌یامێكی زۆر بوو به كوله‌مه‌رگی ژیانیان ده‌برده‌سه‌ر. تێگه‌یشتن و كرانه‌وه‌ش به‌ڕووی جیهاندا له ئاستێكی زۆر نزمدابوو، هه‌ربۆیه زۆربه‌ی ئاوایی دڵیان به ئوتێله‌كه‌ی میر خۆشبوو. وه‌هاش تێگه‌یه‌نرابوون كه ئه‌مه ده‌بێته سه‌ره‌تای كرانه‌وه به‌ڕووی پێشكه‌وتندا و گه‌شتیارێكی بێشومار ڕوو له ئاواییه‌كه‌یان ده‌كات. ئه‌و خه‌ڵكه‌ش به ساویلكه‌یی و كوێره تێگه‌یشتنی خۆیان، هه‌ریه‌ك له جێگه‌ی خۆی خه‌ونێكی پرشنگداری بۆخۆی بنیات نابوو.\nیه‌كێك وه‌های دانابوو كه ماڵباته‌كه‌ی بكاته سه‌رچاوه‌ی زانیارییه گه‌شتیارییه‌كان له‌ڕووی میواناندا، چونكه هه‌ڵكه‌وته‌ی خانووه‌كه‌ی له‌ده‌روازه‌ی ئاواییدابوو. ئه‌وی تریان خانووه‌كه‌ی زۆر نزیك بوو به كانی ژنان، وای مه‌زه‌نده كردبوو چیتر كانی ژنان پێداویستیه‌كی نامێنێت، هه‌مووی ده‌كرێته ته‌والێتی جودای ده‌رگا كاره‌بایی، بۆیه پلانی هه‌بوو فرۆشگه‌یه‌كی فراوانی سێ نهۆمی له‌سه‌ر كانی و ئاوه‌كه بنیات بنێ بۆ فرۆشتنی شیرینی و سارده‌مه‌نی، كه بتوانێت ساڵانه خزمه‌ت به نیو ملیۆن گه‌شتیار بكات.\nیه‌كێدی له‌به‌رئه‌وه‌ی ماڵ و گه‌وه‌ڕی ماڵاته‌كه‌ی به بنار كێوه‌وه‌بوو، بیری ئه‌وه هاتبووه سه‌ری كه ته‌له‌فریك چێكات، بۆ گه‌یاندنی گه‌شتیاران بۆ دیتنی تاوێره به‌رزه‌كانی سه‌ركێو. ئیتر هه‌ریه‌كه و به‌شێوازێك هیواكانیان هه‌ڵخستبوو به باڵه‌خانه‌كه‌ی میردا.\nله‌و سه‌روسه‌ودایانه‌دا بوو، میر واهات به بیریدا كه ئوتێله‌كه‌ی له گشت بواره‌كاندا ناوازه و جیاوازبێت. بڕیارێكی هێنایه پێش و له‌ناو ئاواییدا بڵاوی كرده‌وه، كه ئوتێله‌كه‌ی وا ئاماده ده‌كات كه گشت پێخه‌ف و سه‌رینه‌كان په‌ڕی ساغ بێت، له په‌له‌وه‌ر و باڵنده‌كانی ناوچه‌كه. هه‌ر بۆ ڕۆژی داهاتوو، بۆچونه‌كه‌ی میر بووه بڕیار، زۆربه‌ی ئاوایی كه‌وتنه كۆكردنه‌وه‌ی په‌ڕ، له مه‌ل و باڵنده‌ی جیاواز.\nژماره‌ی ژووره‌كانی ئوتێله‌كه‌ی میر گه‌لێك زۆر هه‌ژمار ده‌كران، خه‌ڵكانی ئاوایش به‌گشتی به شێوازێك سه‌رقاڵی كۆكردنه‌وه‌ی په‌ڕبوون، كه‌سێك ئاگای به كه‌سی ته‌نیشتیه‌وه نه‌مابوو، نه دراوسێ ده‌په‌رژایه سه‌ر هاوسێ، نه‌خزم و خوێش نه دایك و فرزه‌نی. هه‌ریه‌كه به ده‌ست و گونییه‌ی خۆیه‌وه هه‌ڵه‌داوان و ڕاكه‌ڕاكیان بوو به‌دوای به‌ده‌ست هێنانی په‌ڕ، بۆ پێخه‌ف و بالیفه‌كانی ئوتێله‌كه‌ی میر. به‌جۆرێك قه‌ومابوو گه‌ر گشت باڵنده‌كانی ئاوایی و ده‌ڤه‌ره‌كه‌ت كۆكردایه‌ته‌وه، ته‌نها په‌ڕێك چییه به ئازای ئه‌نامیانه‌وه نه‌مابوو. نه‌ك ته‌نها په‌ڕی سه‌ربڕدراوه‌كان، هه‌موو ئه‌وباڵداره بێچارانه، جگه له‌ناوی باڵدار چ شتێكی تریان پێوه نه‌مابوو كه باڵ و په‌ڕ بێت، ڕۆژ تا ئێواره فڕكان فڕكانیان بوو له‌ده‌ست خه‌ڵكی ئاوایی. ئه‌مڕۆ ئاوه‌ڕووت ئه‌كران، بۆ سبه‌ی گه‌ر یه‌ك تۆزقاڵه شتێكیشیان پێوه بوایه له په‌ڕ بچوایه، ده‌موده‌ست ئه‌وه‌شیان لێ ڕاده‌پسكانن.\nقه‌ل و قاز و سۆنه و مراوی، هیچیانت له‌ویتر بۆ جیانه‌ده‌كرایه‌وه، چه‌شنێكیان لێبه‌سه‌ر هاتبوو كه‌ڵه‌شێر و مریشك هیچ جیاوازیان نه‌مابوو، زۆر جار هه‌بوو كه‌ڵه‌شێرێك دوای كه‌ڵه‌شێرێكی تر ده‌كه‌وت، وای ئه‌زانی مریشكه به‌سه‌ریا بتسێ، یان مریشك هه‌بوو سبای ساڵحان قوقوی لێهه‌ڵئه‌بڕی بیری چووبوه‌وه كه مریشكه، هه‌یانبوو ساڵه‌هابوو له كڕ چووبوه‌وه چاوه‌ڕوانبوو بزێ ئه‌وه‌نده ده‌مێكبوو په‌ڕی به‌خۆیه‌وه نه‌دیبوو .\nبه‌ڵاكه ته‌نها په‌له‌وه‌ری ناو ئاوایی نه‌گرتبووه‌وه، ته‌نانه‌ت كه‌و و سوێسكه و قه‌تێ، هه‌تا بگره سیساركه كه‌چه‌ڵه‌ی داماویش كه ته‌نها مشته په‌ڕێكی هه‌بوو جاران، ئێستاكه سه‌رتابه‌ریان به‌پێ هاتوچۆیان ئه‌كرد، ئاسمانی ئاوایی له مێش و مه‌گه‌ز زیاتر، باڵداری پێوه نه‌بوو.\nسه‌د مه‌خابن ئاوایی به‌شێوازێكی لێهات مه‌ل و بۆق و بزنمژه‌ش، هه‌ر هه‌موویان وه‌كیه‌كیان ده‌نواند، ژینگه‌ی سروشتی ئاوایی وه‌ها لێیقه‌ومابوو، ته‌نانه‌ت ڕانه‌كانیش كه ئێواران به‌ره‌و ئاوایی ده‌بوونه‌وه به عاجبایه‌تییه‌وه ده‌یانڕوانیه ئه‌و په‌له‌وه‌ر و باڵنده بێچارانه، مه‌ڕ و بزن و كاریله به‌ملاولادا ئاوڕیان ئه‌دایه‌وه و سه‌ریان ئه‌له‌قان له‌ئاست ژیرمه‌ندی میر.\nكاری ئوتێله‌كه‌ی میر ئاواییه‌كانی ده‌وروبه‌ریشی ته‌نیه‌وه، دانیشتوانی ئه‌و ناوچانه‌ش كه‌وتبوونه په‌ڕ چنینه‌وه و له گونیه و شلیفه ده‌نران و به‌ره‌و ئاوایی میر ده‌بران بۆ ساغكردنه‌وه.\nچه‌ند ڕۆژانێك به‌رله‌وه‌ی ئاواییه‌كانی ده‌ره‌وه بێنه سه‌رخه‌ت بۆ كۆكردنه‌وه‌ی په‌ڕ، گرفته‌كه ته‌نها له ناو ئاواییدا سه‌ری هه‌ڵدابوو له ئه‌نجامی كێبڕكێ بۆ كۆكردنه‌وه‌ی په‌ڕ، به‌ڵام ئێستاكه له‌پاش داواكاری زۆر بۆ په‌ڕ، گرفته‌كه بووبوه ته‌نگه‌ژه‌یه‌كی ده‌ره‌كی و ناوه‌كیش، كێبڕكێكه گه‌شتبووه ملشكاندنی یه‌كتری، بۆ ڕه‌زامه‌ندی جه‌نابی میر.\nئه‌و كه‌سانه‌ی میر ده‌ستنیشانی كردبوون بۆ كۆكردنه‌وه و پاشه‌كه‌وتی په‌ڕ، سه‌رقاڵبوون به دۆزینه‌وه‌ی چاره بۆ گرفته‌كه، به‌ڵام هه‌ركارێكی بیانكردایه، جگه له نانه‌وه‌ی ئاژاوه‌ی زیاتر، هیچی تری لێ سه‌وز نه‌ده‌بوو. چونكه ئه‌و كه‌سانه‌ی میر متمانه‌ی پێدابوون، له كۆمه‌ڵێك مشه‌خۆری چاوچنۆك زیاتر چیتر نه‌بوون، به‌ده‌ر له داپچڕاندنی به‌شه دزی خۆیان، كارێكی تریان لێنه‌ده‌وه‌شایه‌وه. ئه‌وه سه‌رباری ئه‌وه‌ی كه زۆربه‌یان خوێنده‌وارییه‌كی وه‌هاشیان نه‌بوو، تا بتوانن به پێوانه‌ی ڕاست شلیفه په‌ڕه‌كان هه‌ڵسه‌نگێنن له قورسایی و جۆردا. هه‌یانبوو به ئیزره‌م و ئه‌لیره‌م ده‌یكێشان، ئه‌وی تریان به هۆقه و ڕبه، یه‌ك دووانێكیشیان هه‌بوو بیستبوویان پێوانه‌ی تازه هه‌یه، به كیلۆ و گرام قسه‌یان ئه‌كرد، به‌ڵام خوا ئاگاداره نه‌یان ئه‌زانی كوامیان له‌ویتر گه‌وره‌تره.\nمیر ئه‌و كه‌سانه‌ی له‌به‌رژه‌وه‌ندی خۆی ده‌ستنیشان كردبوو، ته‌نها زرته بۆزه‌ش نه‌بوون، ئه‌وه‌نده به مه‌كروحه‌لابوو میر، كۆمه‌ڵێك ئافره‌تیشی له نێوان ده‌ست و پێوه‌نه‌كانی خنیبوو، هه‌تا وا پیشانبدات كه ڕۆشنبیره و كراوه‌یه به‌ڕووی كۆمه‌ڵگادا. به‌ڵام چی جۆره ئافره‌تانێك! یه‌كێك له‌وانه، هه‌موو ژیانی جگه له دژایه‌تی خه‌سوی و چنگ دانه قژی هێوه‌رژنه‌كانی و ده‌سكه‌نه كردنی، هیچی تری له‌باردا نه‌بوو، یه‌كێكی تریان ته‌نها بۆ ئه‌وه‌ی مێرده‌كه‌ی ڕێگه‌ی بداببێته ڕاوێژكاری میر، ڕه‌زامه‌ندبوو مێرده‌كه‌ی هه‌وێی به‌سه‌ر بهێنێت.\nكێبڕكێی په‌ڕ گه‌شته ئاستێك خه‌ریكبوو جه‌نگ هه‌ڵگیرسێت له نێوان ئاوایی و ناوچه‌كانی ده‌وروبه‌ر، ڕاوێژكاران و ده‌مسپیان هانایان برد بۆ میر، چی بكرێت و چۆن مامه‌ڵه‌ی كڕین ڕێكبخرێت له نێوان په‌ڕی هاورده و په‌ڕی ناوخۆ، دوو ده‌سته له بازرگانانی په‌ڕ برانه حزوری میر، ده‌سته‌یه‌كی ده‌ره‌كی و ده‌سته‌یه‌كی ناوخۆ، یه‌ك له سه‌رانی ده‌مسپیان عه‌رزی میری كرد، كه ئایا په‌ڕ له‌و ده‌سته‌یه بكڕدرێت كه ده‌ره‌كین، یاخود له‌مان كه ناوه‌خۆن ؟\nمیر یه‌كوڕاست وه‌ڵامی دانه‌وه له‌مان. ئه‌وه‌ش نه‌ك له‌به‌ر نازیان و به‌رژه‌وه‌ندیان، به‌ڵكه له‌به‌رئه‌وه‌ی چاك ده‌یزانی به چ شێوه دایانڕووتێنی بێ ئه‌وه‌ی كه‌سێكیش فزه‌ی لێوه‌بێ…\nهه‌ر له‌دوای ده‌رچوونی بڕیاری میر، بووه هه‌ڵاوته‌قه‌ی خۆشی، گشت ئاوایی و ده‌سته‌ی ڕاوێژكاران ده‌رپه‌ڕینه‌ده‌ر و شه‌قامه‌كان، ده‌سته‌ی بازرگانانی ناوخۆ كرابوونه كۆڵ و قه‌ڵاندۆشكان، هه‌رهه‌موو ئاوایی به‌یه‌ك ده‌نگ هاواریان ده‌كرد ( میرمان کردوێتی فەرمان… په‌ڕ له‌مانه په‌ڕله‌مان ).\nحەمەئازاد بەرزنجی: قۆناغی بێ مۆڕاڵی، یان لێدانی شوڵک بۆ سەری لوت.